5 Homestay Dengan Pemandangan Sawah Padi Yang Indah Di Selangor

Tidak jauh di utara Kuala Lumpur, terdapat 5 buah homestay di Selangor yang menawarkan pemandangan sawah padi yang indah.

Dengan hanya perjalanan selama 1 setengah jam, anda sudah boleh menikmati pemandangan sawah padi yang terbentang hijau dan langit yang membiru.

BACA: 8 Resort Tepi Sawah Padi Di Langkawi, Kedah Buat Saya Jatuh Cinta

Alangkah seronoknya memperkenalkan anak-anak dengan unsur-unsur alam.

Mari kita saksikan 5 homestay yang menarik ini:

Farm Ville Cafe & Homestay menampilkan 10 buah kontena dengan rekaan moden.

Kontena yang telah diubah menjadi bilik yang selesa ini bermula daripada harga RM98 semalam untuk dua orang.

Di bahagian atas, terdapat sebuah dek untuk anda berehat.

Dengan pemandangan sawah padi yang menghijau, anda boleh berehat dengan keluarga tanpa gangguan televisyen dan Wi-Fi.

Antara ciri menarik di homestay ini, terdapat ruangan untuk bermain seperti trampolin dan kawasan putter untuk golf sambil dilatari sawah padi yang luas.

Anda juga boleh menyewa basikal atau kereta kompak untuk bersiar-siar di kawasan bendang atau sekitar kampung.

Untuk pertanyaan lanjut, hubungi 017-206 8666 atau layari laman web Farm Ville.

Lokasi ini terletak di alamat Lot 11304, Kampung Site B Tambahan, Jalan Tepi Sawah, Sekinchan, 45400 Sekinchan, Selangor.

Posted by Farm Ville Cafe & Homestay on Saturday, November 21, 2015

Sekinchan Padi Box baru sahaja dibuka pada bulan Disember tahun lepas.

Homestay ini menampilkan 8 bilik buah kontena berwarna-warni dengan gaya hipster.

Bukan sahaja pemandangan yang cantik, tempat kediamannya juga menarik untuk ber’selfie’.

Antara aktiviti yang anda boleh lakukan termasuklah BBQ, berbasikal dan menangguk ikan di sawah.

Dengan harga bermula daripada RM108 semalam untuk dua orang, pastinya homestay ini memberi pengalaman yang menarik.

Hubungi 019-3205688 atau layari laman Facebook Sekinchan Padi Box untuk maklumat lanjut.

Lokasi ini terletak di alamat Lot 11126, Jalan Tali Air 4, Sekinchan, Selangor.

Puan Norlela Khalidah Darmin melaporkan percutian beliau sekeluarga di Homestay Air Manis yang menarik hati.

Pagi tadi mandi sungai di Janda baik, petang kami dah ada di :Homestay Air Manis di tengah bendangNo 2. jln Parit 6…

Posted by Norlela Khalidah Darmin on Monday, December 21, 2015

Daripada gambar-gambar Puan Norlela jelas terserlah kegembiraan anak-anak menangkap ikan puyu dan bermain dengan padi, satu pengalaman yang tidak mungkin akan didapati di bandar.

Menariknya, di sini terdapat beberapa orang pengusaha berpakat menawarkan homestay mereka bersama-sama.

Terdapat dua buah rumah yang ditawarkan iaitu rumah loteng dan rumah tinggi pada kadar RM120 sehingga RM200.

Hubungi Pengerusi Persatuan Chalet Air Manis 016-6895763 (Subani Marzuki) atau 019-2415735 (Ustaz Wan) untuk maklumat lanjut.

Homestay ini juga dikenali sebagai D’Sawah Bendang Homestay. Layari laman web D’Sawah Bendang Homestay untuk maklumat lanjut.

Homestay ini terletak di No 2, Jalan Parit 6 1/2 Timur, 45300 Sungai Besar, Selangor.

Penginapan tradisional melayu moden dikelilingi pemandangan sawah padi dilengkapi perkakasan rumah, dapur yang lengkap dan ruang tamu yang luas. Sesuai untuk percutian keluarga. Pakej memancing dan bbq turut disediakan.

Hubungi 012-3849671 atau layari Laman Facebook D’Bendang Homestay untuk maklumat lanjut.

Tempahan boleh dibuat melalui Airbnb di sini. Dapatkan diskaun sebanyak RM84 dari Airbnb dengan mendaftar di sini.

Alamat: Jalan Taliair 1, Ban 3, Sungai Sireh, Tanjong Karang, Selangor.

Homestay yang baru 70% siap pada bulan Januari tahun ini memberi pemandangan yang menakjubkan.

Untuk maklumat lanjut hubungi 019-2481976 (En. Hassan) atau Puan Normadiah (019-2099132).

Alamat: Tali Air 7, Ban 1, Sungai Leman, 45400 Sekinchan, Selangor.

Selain daripada 5 homestay di atas terdapat beberapa homestay lain menarik perhatian kami seperti Homestay JKKK Haji Dorani Sungai Besar, D’sawah Sekinchan, Homestay Teratak Cikgu Sungai Besar dan Chalet Seri Pagi Tanjong Karang.

Semoga anda teruja dengan tempat-tempat menarik di Selangor ini.

Untuk mengetahui lebih banyak artikel cuti-cuti Malaysia, jangan lupa ikuti Facebook The Vocket.

BACA: 7 Resort Dengan Kolam Renang Di Selangor Untuk Percutian Beramai-Ramai


Homie KL, Hotel Dengan Konsep Bed & Breakfast Yang Awesome

Homie KL merupakan satu lagi tempat penginapan dengan konsep Bed & Breakfast serta dormitori yang dibuka di Malaysia. Terletak berhampiran dengan IKEA Cheras serta Bukit Bintang, Homie KL berada di lokasi yang strategik buat para tetamunya. Dapatlah nanti anda menjamu juadah bebola daging IKEA yang menjadi kegemaran ramai itu.

Selain itu, reka bentuk serta hiasan dalaman Homie KL juga bercirikan kontemporari dan simple. Para tetamu boleh bersantai di ruang-ruang yang disediakan oleh Homie KL. Jujur kami katakan, you feel almost at home di Homie KL.

Dengan harga RM65 seorang untuk semalam, anda boleh menikmati pelbagai jenis kemudahan yang disediakan seperti sarapan, kemudahan WiFi, kemudahan komputer dengan akses internet, ruang menonton filem, ruang bersantai serta ruang membaca. Tambahan lagi, Homie KL turut menyediakan ruang kopi/teh dan kudapan yang boleh digunakan pada setiap waktu, jadi bolehlah anda mengisi perut sekiranya berasa lapar.

Terdapat pelbagai jenis bilik yang disediakan oleh pihak Homie KL, antaranya bilik dengan 4 katil, 6 katil dan juga 8 katil. Bilik berkeluarga juga turut disediakan iaitu dengan kemudahan 3 katil. Menariknya, ruang dalaman bilik cukup luas dan bagi yang Muslim, tidak menjadi masalah untuk anda menunaikan solat di dalamnya.

Oh ya, Homie KL turut menyediakan juadah kek dan manisan yang melazatkan. Nanti, bolehlah anda singgah untuk menikmatinya!

Untuk maklumat lanjut berkenaan Homie KL, anda bolehlah melayari laman web rasmi mereka. Mereka juga boleh dihubungi melalui talian 012-943 6217.

BACA: 13 Kafe Sekitar Kuala Lumpur Yang Mungkin Belum Anda Kunjungi Untuk Nikmati Kopi Dan Kek


Honda Accord 2020 Dengan Enjin 1.5L VTEC Turbo Sedia Dibuka Untuk Tempahan

Mula dilancarkan di beberapa negara di rantau Asia Tenggara, nampaknya giliran Malaysia untuk menerima model segmen-D sedan ini sudah tidak lama selepas Honda Malaysia mengesahkan pembukaan tempahan bagi model generasi terbaru Honda Accord.

Berdasarkan rekaan, Honda Accord pada kali ini tampil dengan rekaan yang tampak lebih sporty sekaligus menghilangkan imej klasik seperti model-model sebelum ini. Pada bahagian hadapan, Honda nampaknya turut menggunakan penggunaan grill yang besar seperti model Civic.

Menariknya, Honda Accord yang bakal dilancarkan di Malaysia bakal menerima jumlah kuasa kuda dan tork yang lebih tinggi berbanding beberapa pasaran negara lain.

Penggunaan enjin 1.5L turbocharged membolehkan model ini menghasilkan 201 kuasa kuda dan 260 Nm tork. Penyertaan lampu LED pada lampu hadapan dan belakang, sistem kamera 360°, Smart Parking Assist System with Brake Assist dan Honda Sensing antara yang disertakan pada model ini.

Setakat ini masih belum diketahui harga rasmi bagi model generasi terbaharu daripada Honda ini. Harga melebihi RM200,000 antara yang dijangkakan melihat kepada tanda harga yang ditawarkan di Thailand iaitu sekitar RM216,000.

Honda Malaysia juga dijangka bakal membawa masuk Honda City 2020 tidak lama lagi.

Honda City 2020 Dilancarkan Di Thailand Dengan Enjin 1.0 Liter Turbo

Suami Sanggup Curi Kereta Demi Penuhi Hasrat Isteri Mengidam Honda Jazz


Honda Accord Generasi Baharu Dan Civic 2020 Dilancarkan Secara Rasmi

Mulai dinantikan peminat tempatan sejak pada tahun selepas negara lain mula menerima model terbaharu ini lebih awal, akhirnya Honda Malaysia pada hari ini telah melancarkan dua model serentak iaitu Honda Accord dan Civic facelift 2020 secara rasmi.

Dari segi harga, kedua-dua model nampaknya menerima peningkatan harga berikutan ciri tambahan yang diperkenalkan serta kos menghasilkan model CKD yang meningkat.

Menariknya, Honda Accord yang dilancarkan di Malaysia menerima jumlah kuasa kuda dan tork yang lebih tinggi berbanding beberapa pasaran negara lain.

Mengulas mengenai Honda Civic 2020, model ini dilengkapi dengan ciri keselamatan terkini iaitu Honda Sensing. Selain itu, beberapa kemas kini dari segi rekaan dapat dilihat dengan kehadiran grill dan Honda Wing berwarna hitam. Selain itu, sport rim 18-inci antara yang ditawarkan bagi varian 1.5TC-P.

Dari segi harga, kedua-dua model dilihat menerima peningkatan harga berikutan kemas kini yang ditampilkan serta kos menghasilkan model CKD yang semakin meningkat.

Honda Accord mulai ditawarkan dengan varian 1.5TC dengan harga RM185,900 manakala varian 1.5TC-P hadir dengan harga RM195,900 tidak termasuk insuran. Honda Civic 2020 pula mulai ditawarkan dengan harga RM113,600 bagi varian 1.8S, model 1.5TC dan 1.5TC-P masing-masing ditawarkan dengan harga RM129,600 dan RM139,600

Honda Malaysia pada minggu lalu telah mengumumkan peningkatan harga bagi model City, Jazz dan CRV. Turut dikongsikan, Honda Civic Type R 2020 yang hadir dengan kemas kini yang lebih menarik.

Honda Malaysia Umum Peningkatan Harga Model City, Jazz Dan CRV Sehingga RM12,700

Lihat Honda Civic Type R 2020 Edisi Terhad Dengan Kemas Kini Yang Lebih Memukau


10 Lokasi Percutian Pantai Tercantik Di Malaysia. Bersih Dan Jernih Dari Yang Lain!

Selamat pagi gadis-gadis comel sekalian.

Secara amnya pelajar sekolah rendah/menengah, ketika cuti akhir tahun

Awal cuti – Yes cuti. Enjoy puas – puas la beb!

Pertengahan cuti – Bosan betul la cuti tahun ni. Kenapa cuti panjang sangat? parent pun kerja..

Akhir cuti – Dah nak habis cuti ke? Alaa.. Cepatnya masa berlalu. Tak rasa pun.

Selepas cuti – Cuti dah habis? x bestnya.

Sekarang ni, rata-rata parent tanya mengenai tempat percutian menarik untuk dilawati. Sebenarnya soalan “tempat percutian menarik” adalah soalan yang paling femes pada ketika ini. Aku pun tak faham kenapa hal ini masih berlaku sedangkan perbelanjaan kementerian pelancongan dah habis berjuta-juta untuk iklan sahaja.

Untuk artikel kali ini, kami akan senaraikan 10 lokasi pantai tercantik di malaysia yang bakal menarik minat anda.

Pantai Juara terletak di Pulau Tioman, Pahang. Bagi yang mencari ketenangan di pulau dan jauh dari orang ramai dengan pantai yang cantik, ini adalah tempatnya. Selain daripada bercuti, terdapat resort yang menyediakan kemudahan kayak, restoran, Wi-Fi , pakej percutian/snorkelling yang murah dan sebagainya. Pada 1970-an, Pulau Tioman Malaysia telah dinamakan sebagai salah satu daripada sepuluh pulau yang paling indah di dunia oleh majalah Time dan telah dinobat sebagai salah satu daripada 100 pantai tercantik di dunia oleh CNN.

Di sini terdapat pelbagai tempat penginapan yang menarik dan bergantung kepada bajet anda seperti Berjaya Tioman Resort, Selesa Tioman, Tunamaya Beach & Spa Resort dan Paya Beach Resort.

Tersenarai sebagai di antara 100 pulau tercantik di dunia oleh CNN, pastinya anda tidak boleh melepaskan peluang ke sini. Pulau Perhentian Kecil mempunyai ‘Long Beach‘ di mana tempat yang paling meriah pada waktu malam di Pulau Perhentian dan pantai di Perhentian Kecil merupakan di antara pantai tercantik di Malaysia. Kebanyakkan pengunjung masih tidak mengenali pantai ini dan bot tidak dibenarkan memasuki pantai ini kerana terdapat banyak terumbu karang dengan air yang cetek. Di sini terdapat pemandangan indah ketika matahari terbenam. Dikelilingi hutan yang bersih, pepohon yang melambai, pasir pantai yang memutih dan air laut yang membiru, Pulau Perhentian menjadi kawasan perlindungan untuk binatang, burung yang berhijrah dan sebagainya.

Anda juga boleh membuat perancangan untuk pelayaran ke pulau-pulau berhampiran, dan bot boleh disewa untuk meninjau kawasan di sekitar pulau ini. Lawatan ke pulau tropika ini menjadi kemestian bagi mereka yang sukakan sukan luncur angin, belayar, berkayak dan memancing di laut dalam. Selain itu juga, ramai pengunjung ’backpacker’ gemarkan destinasi ini kerana terdapat pelbagai pilihan penginapan dan makanan dengan harga yang berpatutan.

Terletak di luar Pantai Pasir Hitam, Tanjung Rhu mempunyai salah satu persisiran pantai terbaik Langkawi. Air di kawasan pantai jelas seperti kristal, pasirnya pula halus menjadikan pantai ini tersenarai sebagai salah satu pantai tercantik di dunia.

Terdapat beberapa gerai di tepi jalan menjual makanan popular di Langkawi dan terdapat beberapa buah resort seperti Tanjung Rhu Resort serta Four Seasons Resort bagi mereka yang ingin menginap di sini. Kebanyakkan pelancong di Langkawi berkunjung ke pantai Pantai Cenang, tetapi bagi yang inginkan ketenangan, Tanjung Rhu adalah pilihan yang tepat.

Pulau Lankayan adalah sebuah pulau batu karang tropika yang amat kecil yang berada di Laut Sulu, terletak di barat laut Pulau Borneo, dibawah naungan negeri Sabah, Malaysia. Pulau ini terletak kira-kira 15 km dari Sandakan.

Pantai di pulau ini ini terkenal dengan pasirnya yang amat putih yang hampir sama dengan suasana di pulau Maldives. Pulau ini mempunyai perairan yang dilindungi dan diisytiharkan sebagai sebuah taman laut negara. Pantai di Pulau Langkayan juga mempunyai resort yang eksklusif, bermakna anda boleh berehat dan menikmati keindahan alam semula jadi.

Pulau Lankayan adalah sebuah pulau kecil, ditutup sepenuhnya dengan tumbuh-tumbuhan tropika dan pokok sena tinggi. Pulau ini adalah bersih, tidak mempunyai pekerjaan yang dialami manusia untuk panjang, jadi pantai dan air laut yang bersih dan jernih adalah bebas daripada kotoran dan plastik.

Pulau Mataking termasuk di dalam kawasan Borneo Nusantara Malaysia dan ia terkenal kerana menjadi sebahagian daripada “syurga penyelam” sama juga seperti Pulau Mabul dan Pulau Sipadan. Tidak seperti destinasi pelancongan yang berada di bawah pentadbiran langsung Daerah Sabah, kawasan ini adalah kawasan persendirian.

Kedua-dua bahagian pulau iaitu Mataking Besar dan Mataking Kecil adalah dihubungkan secara semula jadi melalui jalan pasir yang sempit, di mana anda boleh berjalan ketika air surut. Pulau ini adalah seluas 40 ekar, tetapi walaupun saiz yang kecil, anda boleh membuat pelbagai aktiviti di sini.

Untuk ke sini, anda perlu mengambil penerbangan ke Tawau melalui Kuala Lumpur atau Kota Kinabalu. Anda boleh menggunakan pengangkutan kereta sewa/van dari bandar Tawau pada siang hari ke Semporna dan dari situ anda boleh menggunakan perkhidmatan bot laju ke Pulau Mataking ( perjalanan selama 1 jam ). Anda juga boleh menggunakan bot ke pulau melalui Pulau Sipadan atau Pulau Mabul.

Pulau Manukan adalah pulau kedua terbesar di Taman Tunku Abdul Rahman, Malaysia dan diiktiraf sebagai taman laut negara. Ia terletak di bahagian Malaysia Timur iaitu di negeri Sabah, pulau ini boleh dilawati dengan menggunakan bot yang mengambil masa 10 minit perjalanan. Pantai yang terbaik adalah di kawasan hujung timur pulau itu. Pada luar pesisir Pulau Manukan terdapat terumbu karang yang sangat cantik dan pelbagai aktiviti boleh dilakukan termasuklah parasailing, selam skuba, mendaki gunung dan mengambil gambar permandangan bagi peminat fotografi. Bagi yang ingin menginap di sini, anda boleh berkunjung ke Manukan Island Resort.

Pulau Sapi terletak di luar pantai pusat bandar Kota Kinabalu, Sabah dan merupakan tarikan utama di Taman Marin Tunku Abdul Rahman. Dari Hyatt Regency Kinabalu, anda perlu menaiki teksi ataupun 10 minit berjalan kaki untuk ke jeti di terminal feri Jesselton Point, Kota Kinabalu.

Air laut dan pantai Pulau Sapi adalah sangat jernih dan mungkin adalah salah satu pantai yang paling indah di Malaysia. Pada siang hari, pantai meriah dengan pelbagai aktiviti pantai. Pada waktu siang di Pulau Sapi, pelbagai aktiviti pantai diadakan seperti selam skuba dan kawasan pantainya sesuai untuk aktviti renang.

Pantai ini mungkin salah satu pantai yang terbaik yang pernah anda lihat. Imej indah pulau di lautan Pasifik Selatan akan segera berada di fikiran anda sebaik sahaja anda melangkah kaki ke pantai di sini.

Pulau Mabul terletak kira-kira 15 minit dari Pulau Sipadan dengan menaiki bot, pulau yang berada di luar pantai tenggara Borneo, di Sabah, ini adalah permata sebenar Laut Selatan. Terkenal bukan sahaja kerana berdekatan dengan Pulau Sipadan, tetapi juga untuk kecantikannya yang tersendiri, pulau kecil dikelilingi pasir putih, dan terkenal sebagai yang terbaik bebas kotoran untuk para penyelam.

Lapangan terbang paling dekat dengan Mabul adalah Tawau, dengan penerbangan harian yang kerap dari Kuala Lumpur dan Singapura. Dari Tawau, anda boleh mengambil teksi atau van mini untuk ke Semporna, sebuah pelabuhan dengan masa pemanduan kira-kira 2 jam. Dari Semporna, anda mengambil kira-kira 45 minit untuk sampai ke sana dengan bot laju.

Sebenarnya, nama rasmi pantai ini adalah pantai Pasir Panjang, seperti yang tercatat di jeti, akan tetapi oleh kerana terlalu banyak pantai yang diberi nama Pantai Pasir Panjang di pulau seluruh Malaysia, iaitu di Pulau Redang, Pulau Perhentian dan Pulau Tioman, jadi penggunaan nama Pantai Pasir Putih adalah bersesuaian dan pemandangan di sini adalah sama seperti namanya, pasirnya yang putih,lembut dan tidak tercemar. Terdapat beberapa kerusi pantai disediakan oleh Dayang Blues Resort di mana anda boleh bermain air laut di bawah cahaya matahari ataupun anda boleh mengajak rakan anda bermain bola tampar pantai yang disediakan oleh resort.

Menurut maklumat dari Utusan, Pulau Dayang merupakan pulau paling hampir dengan Pulau Aur di Mersing. Pelancong boleh ke pulau ini dengan perjalanan yang mengambil masa selama 4-5jam. Di sini juga terdapat fasiliti selam skuba yang cukup untuk meneroka perairan Mersing yang kaya dengan hidupan marin serta pelbagai jenis ikan.

Terdapat dua pantai Teluk Dalam iaitu di Pulau Pangkor dan juga Pulau Redang. Pilihan penulis adalah Pantai Teluk Dalam di Pulau Redang . Pantai Teluk Dalam tidak boleh diakses dari pantai Pasir Panjang. Anda boleh menyewa bot ataupun menggunakan laluan trek hutan yang menghubungkan kedua pantai (dianggarkan kira-kira satu jam jika berjalan kaki). Anda juga boleh menggunakan akses yang paling biasa iaitu dari jeti Shahbandar di Kuala Terengganu, di mana anda akan mengambil bot Berjaya Resort ke jeti kampung nelayan di Redang. Dari jeti, anda boleh menggunakan pengangkutan minivan sejauh kira-kira 3 km di jalan pedalaman ke pantai ini.

Pantai ini adalah sangat sesuai untuk aktiviti renang, tetapi tidak begitu sesuai untuk aktiviti selam skuba kerana tidak banyak karang.

Sumber. Wanista, Wikipedia, Google Image, waytogofbi, Tembaring, lulu-pages, akukahtuah,


40 Tip Persediaan ‘Exam’ Buat Pelajar Universiti Yang Ingin Lulus Cemerlang

Tips ini adalah pengalaman peribadi sepanjang bergelar pelajar. Boleh la disesuaikan ikut cara anda.

1. Tetapkan matlamat. Contoh: semester ni CGPA 4.00. Semester ni nak 3.7. Semester ni nak try atas 3.0.

2. Susun subjek-subjek mengikut keutamaan. Susunan keutamaan diberikan kepada subjek yang paling susah / perlu diberi perhatian serius sehinggalah subjek yang dah mantop.

3. Jadual study. Tetapkan jumlah jam study bagi setiap subjek. Study 50 minit. Rehat 10. Kemudian sambung subjek tu atau tukar subjek lain ikut jadual. Subjek susah lebihkan masa. Jadual jangan padat sampai tak sempat nak makan.

4. Kenalpasti masa aktif anda. Kalau jenis lepas subuh tidur balik, jangan letak subjek berat anda waktu pagi. Letak subjek susah pada waktu aktif.

5. Tidur 5 jam dah memadai. Tidur kena jaga. Sebelum tidur study subjek paling susah. Bangun tidur sambung subjek paling susah tu jugak.

6. Study sambil kunyah kismis. Minum air lebih. Jika anda jenis suka study dengar lagu, pilihlah lagu yang menenangkan (lebih baik dengar bacaan Quran). Siapa jenis suka study sunyi-sunyi cari la tempat seperti perpustakaan. Study di masjid ada keberkatannya. Rumah Allah kan.

7. Elakkan study di bilik tidur atau mana-tempat tempat yang ada bantal atau tilam atau selimut. Tetiba je nanti dah berselubung.

8. Penat-penat study tu rehat kejap call mak ayah. Minta doakan. Dengar suara mak ayah ni menenangkan. Doa mereka pun dimakbulkan.

9. Siapa yang sempat balik, tatapkan muka mak ayah  tu sebelum exam. Walau nanti kawan-kawan perli kita rajin belajar, at least kita tahu kita nak jalankan tanggungjawab kat mak ayah yang memberi kepercayaan kepada kita.

10. Study tu kena aktifkan semua pancaindera. Baca dengan suara perlahan bagi telinga kita dengar. Tulis nota. Warnakan. Bila guna semua pancaindera, lebih kuat ingatan.

11. Lepas subuh baca yasin atau mana-mana surah. Lepas solat, jangan malas doa. Solat hajat doa sungguh-sungguh. Bagi tenang baru mula study.

12. Beri masa lebih bersama Dia (jangan gopoh sangat solat). Dia akan beri masanya bersama kita. Bagaimana? Misalnya kita cepat faham. Jadi banyak masa jimat. Tak ada la asyik ulang benda sama tak faham-faham dan masa terbazir.

13. Jangan bergantung pada nota kawan (dia tak bagi semua tu) haha. Jangan bergantung pada nota kuliah. Jangan bergantung pada soalan exam lepas. Untuk letak diri anda pada level yang berbeza dengan rakan sekelas, carilah dan tambahlah sumber berautoriti lain. Lecturer pun suka ada input tambahan.

14. Study tak faham! Tanya yang faham. Tak faham juga tanya yang boleh memahamkan. Baca tak faham. Ulang baca. Tak faham juga. Baca lagi. Biar jatuh biji mata. Pasang balik dan sambung baca. Jangan putus asa.

15. Kenal pasti cara study terbaik untuk subjek anda. Jika study group itu terbaik, buat la study group. Kalau rasa study sendiri terbaik, study la sendiri.

16. Jangan asyik sebut susah. Bila selalu sebut susah. Memang la jadi susah. Kurangkan mengeluh. Mengeluh hanya tambah masalah. Mengeluh tu sendiri pun satu musibah. Rilex. Cari solusi.

17. Semak jadual exam. Study subjek yang last dulu kemudian baru yang awal-awal. Kemudian nanti ada masa renggang ulang subjek yang last-last. Utamakan juga subjek yang dekat-dekat harinya. Mana subjek yang ada gap tu boleh la kemudiankan.

18. Guna sticker note untuk ringkasan maklumat buku dalam muka surat tertentu. Nanti laju sikit baca. Terus tengok point penting kat sticker notes je.

19. Tolong kawan yang tak faham. Bila kita ajar orang, kita akan lebih faham. Faham?

20. Semak waktu exam betul-betul. Bawa semua keperluan. Masuk dewan baca la segala doa penerang hati, surah al Insyirah kemudian baru duduk. Jangan bukak kertas soalan sebelum baca doa dipermudahkan (rabbi yassir wala tu’assir). Jawab dengan tenang. Kalau lupa istighfar atau zikir-zikir. Sebelum hantar kertas jawapan baca doa tawakkal. Hembus cket. Fuh! Hehe.

21. Jaga makan. Asal stress nak makan je. Tapi ada pulak rasa nak makan pun dah tak sempat. Rasa banyak benda nak study. Risau sampai tak terasa lapar. (Mujur puasa). Dah tengah malam buta baru berkeroncong perut. Akhirnya maggi. Urm tak elok.

22. Kualiti tidur. Jangan lebih banyak tidur masa study week. Sebab kelas dah tak ada maka sambung tidur sampai matahari terpacak. Atau gigih berjaga malam sampai azan subuh. Last-last esoknya badan jadi lemah. Nak study pun rasa mengantuk lagi dan mulalah sakit kepala. Malam dicipta untuk rehat.

23. Pastikan assignment dah siap dan submit. Sepatutnya minggu exam tidak lagi diganggu dengan assignment yang nak hantar last minit. Akhirnya kita menggunakan study week untuk menyiapkan assignment tertangguh dan masa untuk study dah berkurang.

24. Jangan kedekut ilmu. Kongsi. Tolong-menolong. Terutama group assignment. Banyak perkara nak submit sebelum exam. Kita tolong orang. Allah tolong kita. Semua orang pasti ada kelebihan, kekurangan dan kesukaran tersendiri.

25. Jangan nak hipster sangat study tu. Siap susun buku tinggi-tinggi, baru instagramable katanya. Atau buat karangan ‘Tenggelamnya Kapal Study Week’ baru start study. Kemudian kejap-kejap check hp dah berapa like. Gunakan masa kritikal ini untuk pecutan kognitif.

26. Jangan cepat nak panik sangat. Kadang-kadang kita diuji bukan saja dengan banyak subjek nak cover, tapi perkara-perkara luar kawal. Pernah mak ayah saya kemalangan masa paper pertama saya. Risau tu hanya Tuhan yang tahu. Balik kejap. Balik KL balik. Tenangkan hati. Study. Tup-tup kawan mesej, fokus tajuk sekian-sekian. Tup-tup keluar tajuk tu. Banyak cara Tuhan nak bantu kita.

27. Jangan dekati kawan-kawan yang gigih juga study minit-minit akhir sebelum masuk dewan exam dengan pelbagai nota warna-warni. Nanti anda dengar dia baca topik yang anda tak baca atau tak tahu apa-apa. Tak pasal-pasal dah gabra. Kalau jenis tak gabra tak apa la.

28. Jangan duduk sebelah top scorer dalam dewan exam. Kecuali anda la top scorer tu. Anda boleh la duduk mana-mana. Sebab nanti anda tengok dia menjawab dengan lajunya dan anda masih memikirkan jawapan. Psiko.

29. Selesaikan segala ‘pelepasan hajat’ sebelum masuk dewan. Nanti nak jawab exam, masa tu la nak terkucil depan belakang. Toilet pulak jauh. Bazir masa.

30. Jangan berpuas hati dengan result semester lepas. Mentang-mentang semester lepas dapat dean list, takkan semester ni pun boleh sesenang dapat dean list. Siti Nurhaliza menang AJL tiap-tiap tahun sebab sentiasa berlatih dan berusaha dan tidak sekadar berpuas hati sebab dah pernah menang sekali. Mencapai sesuatu lebih mudah dari mengekalkannya.

31. Jika pointer semester lepas rendah. Jangan la guna kaedah belajar semester lepas, nanti result sama jugak la macam semester lepas. Ubah la.

32. Berjumpa lecturer. Jangan la jadi kera sumbang. Bajet faham je. Banyak untungnya berjumpa dgn lecturer time ni. Kadang-kadang face to face lebih faham. Kadang-kadang dapat clue soalan exam lagi. Hehe.

33. Minta maaf la kat mak ayah, lecturer-lecturer terutama yang korang banyak ngumpat. Kadang-kadang ada dosa yang menghalang ilmu yang dah dipelajari dari diingati, istighfar banyak kali.

34. Never underestimate the power of doa. Tapi nak menghadapi exam ini bukan hanya doa saja. Atau bukan sekadar share doa di whatsapp atau sekadar taip doa di laman sosial. Malaikat tak komen ‘amin’ kat FB anda.

35. Dekati Tuhan. Ye, sepatutnya bukan hanya ketika kesukaran. Tapi lebih baik daripada terus layan tekanan dan tidak mendekati Tuhan. Asalkan minggu exam ramai histeria. Asal histeria mesti minggu exam. Na’uzubillah.

36. Bangun sepertiga malam. Atau untuk muslim Qiyamullail sikit. Lepas buat solat-solat sunat, study la. Study juga ibadat. Ustaz saya kata membuat nota waktu itu juga salah satu pengisian qiyamullail. Tapi awak-awak ni study di bilik masa qiyamullail pakai boxer je. tak tau nak kata ibadat ke.

37. Wlupun sebelum ni saya kata jangan bergantung pada pass year question tapi jangan abaikan terus. Jawab la juga. Cuba ikut masa yang diberikan. Kadang-kadang dah banyak sangat baca sampai tak cukup masa nak muntahkan semua. Tangan pulak dah kejang sebab banyak sangat menulis. Dewan exam pulak sejuk. Grrrr.

38. Study buka tingkap. Jangan terperap. Otak pun mendap. Sesekali pandang pepohon hijau. Manusia dan alam sebenarnya berhubung secara intelektual kerana banyak dalil tentang keindahan alam ini yang perlu difikirkan. Sebab itu ramai orang mendapat ilham dengan melihat alam. (Tips dari ex girlfriend).

39. Jujur dengan ilmu. Tuntutlah dengan cara yang betul. Kalau tak betul tu yang baru baca dah lupa. Berapa banyak kita usaha mendapatkan ilmu, sebanyak itulah ilmu yg akan datang pada kita. Jangan nak cuba selit nota bawa dalam dewan exam. Jujur!

40. Segala langkah bermula dengan langkah pertama. Start la study ok. Tutup FB. Bismillah.


Honda ADV150 2021 Masuk Pasaran Malaysia Dengan Harga RM11,999

Pada malam semalam Boon Siew Honda Sdn. Bhd. (BSH) telah melancarkan model skuter terbaharu Honda ADV150 2021 untuk pasaran Malaysia menerusi satu sesi Facebook Live.

Sebelum memasuki pasaran Malaysia, model skuter yang menjadi buruan orang ramai ini telah dipasarkan di beberapa negara terlebih dahulu seperti Singapura, Thailand, Indonesia dan USA.

Honda ADV150 2021 ditawarkan dengan dua varian untuk beberapa pasaran di luar negara. Tetapi di Malaysia, BSH hanya menawarkan varian tertinggi sekali iaitu model yang menggunakan sistem ABS.

Ia dilengkapi dengan enjin eSP (Enhanced Smart Power) berkapasiti 149cc  dengan transmisi automatik V-Matic. Kuasa maksimumnya boleh mencapai 14.6hp pada 8,500rpm dengan tork maksimum 13.9Nm pada 6,500rpm.

Model skuter ini ditawarkan dalam dua pilihan warna iaitu Vivacity Red dan Mat Charcoal Gray Metallic. Harga yang ditawarkan bagi kedua-dua warna ini ialah RM11,999 (tidak termasuk kos-kos yang lain). BSH turut memberikan jaminan selama dua tahun atau 20,000km (mana yang lebih dahulu).

Bagi peminat-peminat model skuter ini, anda boleh lawati pengedar sah Honda atau hubungi nombor Bebas Tol Honda di 1-800-88-3993 atau boonsiewhonda.com.my.

Baca lagi artikel-artikel pilihan pembaca The Vocket sepanjang minggu ini melalui pautan di bawah.

Pilih ‘Van Pasar Malam’ Sebagai Projek PKP, Lelaki Ini Buktikan Mampu Hasilkan Campervan Sendiri

Miliki Kereta BMW Pada Usia 18 Tahun, Rupanya Beli Guna Wang Edar Dadah

Sering Tayang Video Pandu Kereta Laju, Lelaki Ini ‘Kantoi’ Bila Polis Jumpa Bahan Bukti


Alami Kekurangan Pekerja, Honda Paksa Akauntan Membuat Kerja Pemasangan Kereta

Sejak pandemik COVID-19 melanda, boleh dikatakan hampir semua syarikat automotif telah terkesan. Syarikat yang dulunya stabil kini semakin lemah manakala syarikat yang lemah penjualannya kini semakin tenat.

Menerusi laporan terbaru, siapa sangka Honda telah mengambil sebuah keputusan yang belum pernah dibuat syarikat lain dengan mengarahkan akauntan mereka untuk turut serta membuat kerja pemasangan kereta.

Apa yang lebih mengejutkan, arahan yang diterima ini merupakan paksaan daripada syarikat Honda buat para akauntan selepas arahan secara sukarela pada awalnya kurang mendapat sambutan. Pastinya agak kekok buat para akauntan yang sebelum ini lebih selesa dengan nombor kini terpaksa membiasakan diri dengan mesin pemasangan kereta.

Difahamkan kerja sementara waktu ini terpaksa dibuat bagi mengisi kekosongan para pekerja Honda yang tidak dapat hadir ke kilang di Maryvillet, Ohio berikutan pandemik COVID-19. Para akauntan ini dilaporkan terpaksa bekerja dengan susana baharu ini sehingga pertengahan Ogos ini.

Kehadiran COVID-19 ternyata memberi kesan buat Honda dimana syarikat ini mengalami penurunan penjualan sebanyak 14.6% setakat Mei berbanding tahun lalu. Pemilihan untuk menghentikan pengeluaran kereta sepanjang dua bulan bermula pada bulan Mac antara yang memberi kesan kepada syarikat ini.

Pada bulan lalu, syarikat ini memberi bayangan Honda Civic Type R generasi baharu bakal dilancarkan seawal tahun hadapan.

Honda Civic Type R Generasi Baharu Bakal Diperkenalkan Seawal Tahun Hadapan

Casio Hasilkan Model Eksklusif HondaJet x G-Shock GWR-B1000HJ


Honda Bakal Hentikan Penjualan City Dan Civic Di Jepun Tidak Lama Lagi

Laris di negara orang tidak semestinya popular di negara sendiri. Itulah nasib yang terpaksa ditanggung oleh pihak Honda Jepun selepas gagal memperoleh jumlah jualan seperti yang diharapkan menerusi beberapa model keluaran mereka.

Menerusi laporan yang dikeluarkan, Honda Jepun sedia menghentikan penjualan tiga model popular mereka iaitu Honda Civic Turbo sedan, Honda City serta Honda Jade.

Difahamkan, jumlah penjualan yang rendah antara yang menjadi punca Honda Jepun menghentikan penjualan model-model ini. Model keluaran Civic hatchback walau bagaimanapun masih diteruskan sehingga kini.

Pemilihan serta minat warga Jepun terhadap model kereta yang ditawarkan antara yang menjadi punca. Sebagai perbandingan, Honda Freed selaku model kereta 7 tempat duduk dengan rekaan yang lebih berkotak jauh lebih laris berbanding Honda Jade.

Honda Malaysia baru bulan Februari lalu baru sahaja melancarkan model facelift Honda Civic serta Honda Accord generasi terbaru.

Honda Accord Generasi Baharu Dan Civic 2020 Dilancarkan Secara Rasmi

Casio Raikan 20 Tahun Koleksi Jam Tangan Edifice Dengan Kerjasama Honda Racing


Honda Berkerjasama Dengan Sony Untuk Membolehkan Pengguna Bermain PS5 Di Dalam Kereta

Sony sebelum ini ingin menawarkan sebuah kereta elektrik keluaran mereka sendiri. Untuk menjayakan idea ini, Sony dan Honda berkerjasama untuk membangunkan kereta elektrik yang serba canggih bersama integrasi konsol PS5 menerusinya.

Kereta elektrik tersebut dijangka akan turut mengintegrasikan sejumlah kandungan yang dimiliki oleh Sony ke dalam kereta termasuklah muzik, filem dan juga sokongan Playstation 5 sendiri. Ini akan memberikan kelebihan kepada Sony-Honda untuk bersaing bersama pengeluar gergasi lain seperti Tesla.

Selain itu, pihak Sony mengatakan bahawa mengintegrasikan platform PlayStation 5 ke dalam kereta adalah boleh dilakukan secara teknologi. Di samping itu, penyedia lain juga tidak berupaya menawarkan khidmat kandungan menyeluruh seperti syarikat Sony.

Hal ini sekaligus memberi kelebihan buat penawaran kereta Sony-Honda kelak berbanding pengeluar kenderaan yang lain. Malah, pihak Sony juga mengatakan mereka mahu kereta yang ditawarkan juga mampu keseronokan hiburan yang luar biasa termasuklah kebolehan memainkan permainan PS5 menerusinya.


Honda C70 Yang Diberi Nafas Baru. Memang Mengancam

Honda Super Cub, atau lebih dikenali sebagai C70 di Malaysia akan diberi nafas baru oleh Honda di Tokyo Motor Show 2015 akan datang. Honda akan memperkenalkan dua motosikal konsep iaitu Super Cub Concept dan EV-Cub Concept.

Design kedua-dua motosikal konsep ini sangat mirip dengan generasi pertama Honda Super Cub 1958, daripada corak warna sehingga kepada pemilihan “drum breaks’ yang kecil. Dilengkapi dengan paparan lcd sebagai “speedometer” membuatkan C70 ini motosikal hipster yang sangat cool.

Tiada lebih info mengenai kedua-dua motosikal konsep ini melainkan, ia mungkin didatangkan dengan enjin 50cc, berdasarkan speedometer dengan limit maksimum 60km/h. Apa pun, sila enjoy gambar-gambar konsep C70 yang telah kami kumpulkan untuk tatapan anda. Semoga motosikal konsep ini menjadi realiti suatu hari nanti.

LIKE dan FOLLOW Vocket di Facebook serta Instagram


Honda City 2020 Dijangka Bakal Diperkenalkan Dengan Enjin 1.0 Liter Turbo

Sejak mula diumumkan Honda City generasi keenam pada 2014, model ini berjaya menjadi model kereta import pilihan orang ramai sehingga kini. Menawarkan rekabentuk yang menarik beserta varian yang pelbagai membuatkan orang ramai berminat untuk mendapatkannya.

Kini selepas hampir enam tahun, Honda bakal melancarkan model generasi ketujuh mereka dengan penyertaan enjin 1.0 liter turbo yang lebih efisien dan berkuasa buat para pengguna. Berdasarkan spesifikasi yang dikongsikan, enjin terbaru daripada Honda ini mampu menjana 120 PS dan 200 Nm tork.

Untuk pengetahuan, ini bukanlah pertama kali Honda menyertakan enjin turbo beserta eco mode pada model keluaran mereka. Sebelum ini, Honda lebih awal berjaya menyertakannya pada Honda Civic yang hadir dengan enjin 1.5 turbo.

Mengulas dari segi rekaan, model terbaru Honda City yang bakal dilancarkan bakal tampil dengan rekaan yang hampir sama Honda Insight. Bagi memberi gambaran lanjut, kami kongsikan kepada model Honda Insight yang baru sahaja diumumkan.

Sama-sama kita nantikan sehingga November ini dimana Honda bakal melancarkan model generasi terbaru ini di Thailand sebelum diumumkan di Malaysia seawal tahun hadapan.

Buat anak muda atau anda yang sedang mencari kereta terbaru, mungkin penantian mendapatkan Honda City antara yang berbaloi untuk ditunggu.

Sementara menantikan Honda City terbaru, tahukah anda pihak JPJ sebelum ini telah mengeluarkan tujuh jenama kereta yang dipanggil semula untuk pemasangan beg udara takat. Klik pautan di bawah untuk mengetahui lebih lanjut.

JPJ Keluarkan 7 Jenama Kereta Yang Dipanggil Semula Untuk Beg Udara Takata

Pemandu Yang Tidak Menerima Saman Bakal Membayar Insuran Yang Rendah


Honda City 2020 Dilancarkan Di Thailand Dengan Enjin 1.0 Liter Turbo

Honda City sememangnya menjadi model yang ikonik buat Honda. Model ini nampaknya turut menjadi kereta pilihan Rakyat Malaysia bagi segmen-B meskipun menawarkan harga yang sedikit tinggi berbanding jenama-jenama yang lain.

Selepas hampir enam tahun, Honda City generasi terkini menghiasi jalan raya, Honda nampaknya tampil dengan pembaharuan melalui model generasi terbaru sempena tahun 2020. Rekaan pada kali ini dilihat lebih sporty dan moden mengikut acuan Honda Civic.

Tidak hanya menawarkan rekaan yang memukau, Honda nampaknya tampil dengan pembaharuan pada bahagian enjin dengan memuatkan enjin 1.0 liter turbo. Menawarkan lebih kuasa berbanding model sebelum ini, enjin ini dikuasakan dengan 122 Ps dan 173Nm tork.

Nak tahu apa yang lebih membuatkan orang ramai teruja? Honda menjanjikan penguasakan bahan api serendah 23.8km/l sahaja. Dalam erti kata lain, para pengguna berpeluang mendapatkan penguasaan kelajuan Honda City serta tidak penggunaan minyak yang efisien.

Model generasi terbaru ini turut dilengkapi dengan beberapa ciri keselamatan meliputi ABS, EBD, BA dan VSA. Kesemua ciri keselamatan ini ditawarkan pada keempat-empat varian iaitu S,V, SV dan RS.

Di Thailand, Honda City mula ditawarkan dengan harga bermula daripada 579,500 baht (RM80,035) bagi varian S diikuti dengan harga 609,000 baht (RM84,107) bagi varian V, 665,000 baht (RM91,848) bagi varian SV dan 739,000 baht (RM102,061) untuk varian tertinggi iaitu RS.

Pelancaran di Thailand ini sekaligus memberi indikasi bahawa model ini bakal dilancarkan di Malaysia tidak lama lagi. Harga bagi pasaran Malaysia juga masih belum disahkan ketika ini. Berikut merupakan iklan Honda City 2020 bagi pasaran Thailand.

Honda baru-baru ini turut memperlihatkan rekaan Honda Jazz generasi terbaru manakala Nissan pula turut memperkenalkan model Almera 2020 yang turut hadir dengan enjin 1.0 turbo.

Rekaan Honda Jazz Generasi Terbaru Diperlihatkan Di Tokyo Motor Show 2020

Nissan Almera 2020 Dilancarkan Dengan Enjin 1.0 Liter Turbo


Honda City Hatchback Dilancarkan Untuk Pasaran Malaysia, Harga Rasmi Bermula RM75,670

Setelah berkongsi video teaser pada bulan Oktober dan membuka pra-tempahan pada bulan November lalu, akhirnya berita baik buat peminat Honda telah tiba kerana model Honda City Hatchback telah dirasmikan sebentar tadi.

Orang ramai sedia maklum bahawa model Honda City Hatchback ini merupakan pengganti kepada model Honda Jazz yang tidak lagi ditawarkan di pasaran Asia Tenggara dan model terakhir yang dibuat di Malaysia telah meninggalkan kilang pengeluaran pada pertengahan Oktober lalu.

Model hatchback ini ditawarkan untuk pasaran Malaysia dengan enjin petrol tiga varian iaitu 1.5 S, 1.5 E dan 1.5 V. Honda Malaysia juga bakal memperkenalkan model hatchback dikuasakan enjin petrol elektrik i-MMD, e:HEV RS hibrid sekitar pada awal tahun hadapan.

Sudah pasti ramai yang tertanya-tanya bagaimana pula dengan harga model hatchback ini, untuk model asal 1.5 S harga bermula RM75,670, varian pertengahan 1.5 E (RM83,080) dan varian tertinggi 1.5 V (RM87,860). Namun untuk model kali ini, ketiga-tiga varian tidak ditawarkan dengan teknologi keselamatan Honda Sensing, cuma varian e:HEV RS hibrid sahaja yang menerima teknologi keselamatan tersebut.

Harga-harga yang diumumkan oleh pihak Honda Malaysia adalah harga kenderaan atas jalan tanpa insurans termasuk rebat cukai jualan dan perkhidmatan (SST), waranti mileage tanpa had selama lima tahun dan 5 kali kos buruh percuma untuk servis.

Manakala untuk model e:HEV RS hibrid pula, Honda Malaysia memberikan waranti selama lapan tahun, mileage tanpa had untuk bateri lithium-ionnya.

Bagi ketiga-tiga varian petrol, model hatchback ini dikuasakan dengan 1.5-Liter DOHC i-VTEC 4-Silinder yang menghasilkan 119hp, 145Nm tork, dipadankan dengan kotak gear CVT automatik dan menggunakan pacuan roda hadapan (front wheel drive / FWD).

Manakala untuk varian hibrid pula, ia dikuasakan dengan unit rangkaian kuasa hibird i-MMD yang mempunyai enjin 1.5 liter i-VTEC kitaran-Atkinson 96hp dan 127 Nm tork, serta dua motor elektrik iaitu generator motor unit (MGU).

MGU berfungsi sebagai motor penghidup dan pengecas semula bateri hibrid, bersama satu lagi motor utama yang digelar sebagai Traction Motor.

Honda City Hatchback ditawarkan dengan lima pilihan warna, Ignite Red serta Meteorite Grey Metallic sebagai warna baharu dan Platinum White, Crystal Black Pearl dan Lunar Silver Metallic sama seperti ditawarkan pada model City Sedan.

Memetik laporan Paultan.org, pihak Honda Malaysia telah menerima kira-kira lebih 2,000 tempahan sejak tempahan untuk model hatchback ini dibuka kepada orang ramai pada awal November lepas.

Jika anda berminat untuk mendapatkan model Honda City Hatchback ini, bolehlah melawat mana-mana cawangan pusat pameran dan jual berhampiran anda dalam masa terdekat atau layari laman web rasmi Honda Malaysia di sini.

Pada pertengahan Oktober lalu, model terakhir Honda Jazz yang dikilangkan di Malaysia telah meninggalkan kilang Pegoh, Melaka. Baca lebih lanjut melalui pautan di bawah.

Honda Secara Rasmi Tamatkan Pengeluaran Model Jazz Di Malaysia

Bakal Ganti Jazz, Honda Malaysia Kongsi Video ‘Teaser’ City Hatchback

Tempahan Honda City Hatchback 2022 Kini Dibuka, Hadir Dengan Teknologi ‘Honda Sensing’


Honda City Hatchback RS Dijual Di Malaysia Pada Harga RM107,783

Pada awal Disember lalu, Honda Malaysia telah mengumumkan harga rasmi untuk tiga varian Honda City Hatchback bermula pada RM75,670. Bagaimanapun, ketika itu harga untuk varian tertinggi iaitu ‘RS e:HEV’ tidak diumumkan pada waktu yang sama.

Selepas hampir dua bulan, akhirnya harga untuk model tersebut telah diumumkan dengan nilai RM107,783, termasuk pengecualian cukai jualan sehingga 30 Jun 2022 nanti dan tidak termasuk harga insuran.

Honda City Hatchback Dilancarkan Untuk Pasaran Malaysia, Harga Rasmi Bermula RM75,670 https://t.co/tpi81AmrqJ

Honda Malaysia menawarkan varian tersebut dengan perlindungan waranti selama lima tahun tanpa had perbatuan, serta diberikan servis percuma (kos upah sahaja) sebanyak lima kali sama seperti model-model baharu Honda yang lain.

Model hibrid ini dikuasakan dengan i-MMD (intelligent-Multi Mode Drive) yang terdiri dari enjin 1.5 liter i-VTEC Atkinson-cycle menghasilkan kuasa 107HP dan tork maksima 253Nm.

Pihak Honda mendakwa angka penggunaan bahan api sebanyak 3.6 liter untuk setiap 100 km. Daripada segi kelajuan pula, RS e:HEV boleh memecut dari kosong ke 100km/j dalam tempoh 9.7 saat dan kelajuan maksima mencecah 175 km/j.

Jika anda berminat untuk mendapatkan model Honda City Hatchback ini, bolehlah melawat mana-mana cawangan pusat pameran dan jualan berhampiran atau layari laman web rasmi Honda Malaysia di sini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lebih lanjut mengenai model Honda City Hatchback baharu ini yang menggantikan model Jazz melalui pautan di bawah.


Honda City RS 2020 Dengan ‘Bodykit’ NKGarage Buatkan Netizen Teruja

Mula dilancarkan di Thailand pada penghujung tahun lalu, akhirnya model Honda yang menjadi pilihan ramai iaitu City sedia hadir generasi terbaru buat pasaran Malaysia.

Kehadiran model ini nyata membuatkan orang ramai teruja apatah lagi sebelum ini dikaitkan dengan enjin 1.0 turbo. Dalam pada itu, Honda Malaysia nampaknya memilih untuk menawarkan enjin 1.5 NA dengan sokongan sistem i-MMD bagi varian RS.

Pada kali ini, NKGarage selaku syarikat tuner Honda popular di Honda tampil dengan bodykit terbaharu buat Honda City 2020. Sentuhan NKGarage pada kali ini masih lagi mengekalkan DNA mereka dengan penawaran carbon fibre bagi menaikkan lagi seri model ini.

Menurut laman rasmi NKGarage di Facebook, bodykit ini sedia untuk didapatkan dengan harga sekitar 15,000 baht (RM2,001) bagi bonet hadapan, 14,000 baht (RM1,860) bagi side skirt, 8,900 baht (RM1,182) untuk lip hadapan dan 8,500 baht (RM1,129) untuk windshield.

Bagi membuatkan Honda City RS ini tampil lebih garang, model ini turut dipadankan bersama sistem ekzos daripada JTCtitanium bersama rim Volk Racing TE37 15-inci. Tempat duduk hadapan pula turut ditukarkan kepada Recaro Sportster CS.

Setakat ini masih belum diumumkan tanda harga rasmi bagi model idaman ramai ini. Para pengguna yang berminat berpeluang membuat tempahan khas terhadap model ini dimana Honda Malaysia sedia menawarkan baucer servis bernilai RM1,000. Honda City RS 2020 sedia membuat penjelajahan seluruh negara bermula 24 Ogos ini.

Dilaporkan Honda sedia mengeluarkan Civic Type R generasi baharu seawal tahun hadapan.

Honda Civic Type R Generasi Baharu Bakal Diperkenalkan Seawal Tahun Hadapan

Alami Kekurangan Pekerja, Honda Paksa Akauntan Membuat Kerja Pemasangan Kereta


400 Juta Data Pengguna Twitter Akan Dijual Pada Harga RM884,700 Oleh Penggodam

Kebelakangan ini, kita telah mendengar sejumlah laporan berkaitan kebocoran data yang menyebabkan sesebuah syarikat gergasi terjejas. Maklumat sulit pengguna pula menjadi barangan jualan menerusi pasaran gelap sekaligus boleh menyebabkan kerugian besar buat mangsa yang terbabit.

Terbaharu, seorang penggodam telah mendedahkan bahawa sebanyak 400 juta data pengguna Twitter akan dijual menerusi sebuah forum yang terkenal dengan jualan data pengguna secara haram. Data tersebut dikatakan berjaya dihimpunkan menerusi isu kerentanan pada tahun 2021 lalu.

Penggodam tersebut membuat jualan eksklusif untuk data tersebut pada harga $200,000 (~RM884,700). Dalam masa yang sama, suspek meminta Elon Musk untuk membelinya atau bakal menerima jumlah saman yang jauh lebih tinggi daripada pihak berkuasa ekoran kebocoran data pengguna Twiter berskala besar tersebut.

Difahamkan data ini akan dijual secara eksklusif kepada hanya seorang pembeli sahaja dan ia akan dipadam selepas itu. Jika penjualan eksklusif ini gagal, suspek bakal tawarkan salinan data tersebut kepada beberapa individu dengan harga $60,000 (RM265,410) bagi setiap satu.

Penggodam menambah lagi maklumat sensitif yang berjaya dihimpunkan merangkumi individu berpengaruh atau artis terkemuka yang pasti menjejaskan imej Twitter jika ia tersebar di internet. Setakat ini, pihak Twitter masih belum memberi respon berkenaan isu penjualan data pengguna itu.


Honda City RS 2020 Dengan Tork 253Nm Dibuka Untuk Tempahan

Di sebalik penawaran enjin NA, Honda City RS 2020 yang bakal dilancarkan tidak lama lagi ini nyata tidak mengecewakan ramai apabila diumumkan enjin ini sedia menawarkan tork sehingga 253Nm.

Malah, pihak Honda Malaysia turut berbangga membandingkan model ini bersama model-model pesaing yang terdiri daripada Toyota Vios dan Toyota Camry dengan enjin 2.5 liter.

Dari segi kemasan luar, Honda City RS 2020 hadir lampu utama LED hadapan dan belakang. Varian RS bakal menawarkan pengguna dengan rim 16-inci, sistem keselamatan Honda LaneWatch serta brek parkir elektronik.

Anda boleh tonton iklan Honda City RS 2020 dibawah. Serius nakal gaya Honda Malaysia membandingkan model terbaru mereka bersama model-model pesaing.

Selain Honda City RS 2020 yang bakal dilancarkan, Honda dijangka bakal melancarkan Honda Civic Type R seawal tahun hadapan.


Honda Civic Generasi Baharu Dilancarkan Untuk Pasaran Malaysia, Harga Rasmi Bermula RM125,634

Pada pertengahan bulan Disember lepas, Honda Malaysia telah membuka tempahan untuk model Honda Civic generasi ke-11 yang juga dikenali sebagai Honda Civic FE.

Awal pagi tadi, secara rasminya Honda Civic 2022 dilancarkan ke pasaran Malaysia. Difahamkan sejak tempahan dibuka pada tahun lalu, sebanyak 1,200 unit tempahan diterima dan Honda Malaysia menyasarkan jualan sebanyak 900 unit sebulan.

Untuk model baharu kali ini, Honda Malaysia menawarkan tiga varian dengan model asas Civic 1.5L E berharga RM125,635, Civic 1.5 V (RM138,043) dan model berspesifikasi tinggi Civic RS pada harga RM144,350.

Harga yang ditawarkan tersebut tidak termasuk insurans dan telah ditolak rebat cukai jualan dan perkhidmatan (SST) kerajaan yang sah sehingga 30 Jun. Setiap pembelian disertakan dengan waranti lima tahun, perbatuan tanpa had dan lima servis dengan kos buruh percuma hanya di Honda Malaysia sahaja.

Model Honda Civic FE hadir dengan standard enjin 1.5 liter turbo VTEC dipadankan dengan transmisi CVT yang menghasilkan 179hp dan 240Nm tork. Ia mampu memecut 0-100km/j dalam masa sekitar 8.5 saat bergantung pada jenis varian. Manakala penggunaan bahan api pula, 6.0 liter setiap 100km untuk varian E dan V dan 6.3 liter setiap 100km untuk varian RS.

Setiap varian model ini juga dilengkapi dengan pelbagai teknologi keselamatan Honda Sensing terkini seperti sistem bantuan pemandu, bantuan brek kecemasan, kawalan pelayaran adaptif, bantuan kekal lorong tengah, bantuan lampu high beam, amaran pelanggaran bahagian hadapan dan pelbagai lagi.

Menurut laman Paultan.org, penghantaran kereta ini kepada pelanggan akan bermula pada minggu hadapan, dengan masa menunggu dijangka antara satu hingga dua bulan bergantung pada varian.

Jika anda berminat untuk menempah model Civic terbaharu ini, anda boleh kunjungi mana-mana pengedar sah Honda di seluruh Malaysia atau hubungi talian bebas tol 1-800-88-2020 atau layari laman web www.honda.com.my.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Honda Malaysia turut melancarkan Honda City Hatchback untuk pasaran tempatan. Baca lebih lanjut melalui pautan di bawah.

Honda City Hatchback Dilancarkan Untuk Pasaran Malaysia, Harga Rasmi Bermula RM75,670

Honda Secara Rasmi Tamatkan Pengeluaran Model Jazz Di Malaysia


Honda Civic Type R Dilancarkan Secara Rasmi Dengan Harga Pasaran RM320 Ribu

Penantian yang dinantikan peminat Type R di Malaysia akhirnya akan berakhir apabila Honda FK8 Honda Civic Type R sudah boleh ditempah. Harga rasmi telah diperkenalkan oleh pihak Honda; RM320,000 on-the-road tidak termasuk insuran dan cukai jalan.

Model Civic Type-R ini juga diimport terus daripada kilang Honda di Swindon, UK menjadikan kereta ini lebih istimewa. Honda menetapkan sasaran jualan 100 unit kereta ini setahun dan model ini sudah pun menerima 60 tempahan awal yang dibuka sejak Oktober lalu.

Civic Type-R ini akan dikuasakan enjin 2.0l VTEC turbo yang bakal menghasilkan kuasa 320hp dengan kelajuan 6-transmisi. Model ini mampu mencecah kelajuan 170mph (270KM/J) dan menurut Honda, rekaan aerodinamik model terbaru ini bakal memberi pemanduan lebih hebat kepada pemandu.

Padanan warna hitam dan merah untuk kemasan dalaman menambahkan lagi kegarangan Civic Type-R ini. Ada yang sudah jatuh cinta dengan model ini? Boleh sudah bertanya di showroom Honda berdekatan anda.


Honda Civic Type R Generasi Baharu Bakal Diperkenalkan Seawal Tahun Hadapan

Sebut mengenai Honda Civic pasti ramai yang cukup mengenalinya. Buat peminat automotif, jenama Type R yang mula ditawarkan pada model Civic pada tahun 1997 pastinya tidak asing lagi khususnya buat peminat Honda.

Terbaharu, selepas hampir empat tahun di pasaran sejak mula diperkenalkan pada tahun 2017, Honda dilaporkan sedia memperkenalkan Honda Civic Type R generasi terbaharu seawal tahun hadapan.

Generasi terbaru atau generasi kesebelas daripada Honda Civic Type R ini sekaligus bakal menawarkan rekaan serba baharu dengan enjin yang lebih berkuasa daripada Honda. Berikut merupakan gambar Honda Civic Type R generasi kesebelas yang tertiris.

Setakat ini masih belum dipastikan spesifikasi enjin yang bakal ditawarkan buat generasi terbaru Civic Type R ini. Berdasarkan ura-ura, enjin dengan jenis hybrid antara yang bakal digunakan pada model ini.

Pengenalan Honda Civic Type R generasi baharu ini sekaligus menandakan Honda juga sudah bersedia untuk memperkenalkan model Honda Civic sedan seawal 2022 yang lebih digunakan oleh orang ramai.

Pada bulan lalu, Honda Malaysia telah menurunkan harga kereta mereka sehingga RM9,502.47. Ketahui lebih lanjut dengan klik pautan di bawah.

Honda Malaysia Turunkan Harga Kereta Sehingga RM9,502.47

Dianggap ‘Rare’, Honda Civic Ini Telah Dijual Dengan Harga RM213,525


Honda Civic Type R Warga Singapura Hilang Ditemui Semula, Empat Ditahan Untuk Bantu Siasatan

Sebuah Honda Civic Type R milik warga Singapura yang dicuri di Sky Avenue Mall, Genting Highlands 16 Julai lalu telah dijumpai semula di kawasan tempat letak kereta sebuah kondominium di Sepang, petang 19 Julai.

Untuk mengelak kereta itu dikesan, pencuri telah mencabut pelekat decal racing dan menukar nombor plat asal ke nombor plat Malaysia.

Memetik portal dari Singapura, seorang pengawal keselamatan ternampak satu Honda Civic yang ‘mencurigakan’ masuk ke premis kondominium.

Polis Bentong menyatakan kenderaan terbabit disorokkan dalam premis kondominium itu pada hari sama kenderaan terbabit dicuri.

Pengawal keselamatan membuat keputusan untuk melaporkan perkara itu kepada pihak polis selepas melihat pelekat decal memenuhi badan kereta berkenaan, bahkan warna kenderaan juga sama seperti yang tular di media sosial.

Sejurus pihak polis sampai ke lokasi, kereta itu disahkan kenderaan yang dicuri. Polis memuji tindakan pantas pengawal keselamatan itu berjaya menyelesaikan kes yang melibatkan dua negara berjiran ini.

Pemilik Honda Civic itu yang dikenali sebagai Damien memberitahu Mothership.sg, berdasar ‘pengecaman awal’ didapati pencuri telah mengeluarkan rim 18-inci, sistem audio dan kamera daripada keretanya.

Damien menyatakan dia akan kembali ke Malaysia bersama keluarga pada Isnin minggu hadapan untuk mengambil semula keretanya dan menghantarnya ke bengkel untuk melihat kesan kecurian lebih teliti.

Tambahnya lagi, dia akan membaik pulih kereta berkenaan seperti keadaan asal.

“Paling penting sekali saya ingin ucapkan ribuan terima kasih kepada Polis Malaysia dan anggota terlibat kerana berjaya bantu temukan semula kereta saya yang hilang,” ujar Damien menerusi Mothership.sg.

Dalam portal The New Paper, Damien menyatakan empat lelaki telah ditangkap semalam, 20 Julai berhubung kecurian itu.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa artikel terbaharu yang menjadi pilihan pembaca The Vocket sejak beberapa hari lalu melalui pautan-pautan di bawah.

Perdana Menteri Lancar Perodua Alza Baharu Dengan Harga Rasmi Bermula RM62,500

‘Improve Service Dulu Sebelum Nak Tegur Orang’ – Cubaan Rapid KL Tegur Penumpang Makan Diri

Bimbang Berlaku Sesuatu, Haqiem Stopa Kesal Individu Sebar Gambar Kertas Samannya


Honda Connect Mudahkan Anda Pantau Keselamatan Kereta Dengan Telefon Pintar

Semalam Honda Malaysia telah mengumumkan harga rasmi untuk model Honda City RS e:HEV. Model ini dilengkapi dengan sistem Honda Connect di mana anda dapat mengakses pelbagai fungsi melalui aplikasi telefon pintar khusus untuk kedua-dua peranti Android dan iOS.

Terdapat tiga kategori berasingan pada sistem ini Safety, Security dan Convenience. Anda boleh sentiasa terhubung dengan kereta mereka di mana sahaja dan bila-bila masa. Lihat fungsi-fungsi yang ada pada Honda Connect.

Automatic Collision Detection — Memberikan sokongan segera kepada pemandu melalui pusat panggilan 24 jam Honda Malaysia sekiranya berlaku kecemasan.

Security Alarm Detection — Sekiranya terdapat cubaan masuk ke dalam kereta secara kasar melalui pintu, bonet hadapan atau belakang, notifikasi akan dihantar kepada anda dan pusat panggilan Honda. Pada masa yang sama alarm kereta turut akan berbunyi untuk mengurangkan kecurian kereta.

Speed Alert —Sistem akan menghantar notifikasi apabila kereta bergerak melebihi had laju tertentu.

Find My Car — Fungsi dalam aplikasi ini membolehkan anda mencari kenderaan dengan lebih mudah menggunakan peta. Ia sangat berguna sekiranya berlaku kecurian atau anda terlupa di mana anda meletak kenderaan.

Geo-fencing Alert —Notifikasi akan dihantar kepada anda apabila kereta tersasar dari radius pemanduan yang telah ditetapkan.

Emergency Call — Anda boleh terus menghubungi individu penting dengan cepat sekiranya berlaku sebarang kecemasan.

Car Status — Anda boleh periksa status kereta melalui dashboard aplikasi, yang menunjukkan keadaan pintu kereta, voltan bateri dan beg udara. Dashboard ini juga menyediakan akses ke tingkah laku memandu dan log perjalanan untuk mengesan dan merekod gaya pemanduan dengan data pemanduan dari kenderaan. Anda juga boleh berkongsi di media sosial.

Remote Vehicle Control — Anda boleh membuka atau mengunci kereta mereka terus dari aplikasi Honda Connect. Lebih hebat lagi, anda boleh meminta pusat panggilan Honda untuk membuat kereta sekiranya anda tertinggal kunci di dalam kereta.

Selain itu, Honda Connect dapat bantu menghidupkan atau menghentikan enjin kereta, membuka atau menutup penghawa dingin dan membuka lampu pada waktu malam.

Service Reminder — Anda dapat tahu kesemua maklumat servis penyelanggaraan masa lalu dan peringatan untuk servis pada masa akan datang. Aplikasi ini juga menunjukkan senarai alat ganti dan anggaran kos yang perlu dikeluarkan. Tambahan, anda juga akan diingatkan tarikh pembaharuan insurans dan juga cukai jalan tahunan.

Buat masa ini Honda Connect sudah boleh terus dipakai pada kereta varian RS e: HEV City terbaru. Honda Malaysia telah mengesahkan kereta-kereta sedia ada tidak boleh dipasang sistem ini dan tidak dapat dipastikan samada model-model kereta lain akan mendapat Honda Connect pada masa akan datang.

Anda boleh tonton video penuh pelancaran Honda Connect yang kami kongsikan di atas. Skip ke minit 30:00 untuk terus lihat pelancaran tersebut bermula.

Honda Malaysia telah umumkan harga model Honda City RS e:HEV bermula RM106,000. Baca lebih lanjut melalui pautan di bawah.

Lengkap Teknologi Baru Dan Canggih, Harga Honda City RS e:HEV Bermula RM106,000

Honda City RS 2020 Dengan Tork 253Nm Dibuka Untuk Tempahan

Honda Lancar Legend Hybrid EX, Lengkap Dengan Sistem ‘Auto-Pilot’ Tahap 3


Honda CRF 250R ‘Dirt Bike’ Antara Aksesori Menarik Keluaran Supreme Tahun Ini

Semalam Supreme New York memperlihatkan barisan aksesori yang akan dilancarkan oleh jenama itu untuk keluaran musim Luruh/Sejuk 2019. Paling menarik perhatian adalah kolaborasi Supreme bersama jenama dari Jepun, Honda.

Model gaya scrambler, CRF 250R dipilih untuk kolaborasi ini. Motosikal motocross ini akan dibekalkan absorber Showa dan dapat dilihat tulisan Supreme gah tertulis di bahagian sisi motosikal ini.

— The Supreme Saint (@TheSupremeSaint) August 19, 2019

Untuk pengetahuan, model CRF 250R ini dijual pada harga sekitar RM28,000 di Malaysia dan disebabkan ianya kolaborasi bersama Supreme, jangkakan kenaikan harga untuk model ini sehingga dua atau tiga kali ganda. Mungkin tahun hadapan Supreme akan kolaborasi bersama jenama motosikal lain pula? Kita tunggu dan lihat.


Honda EX5 Edisi Ulang Tahun Ke-35 Dilancarkan, Terhad 2,000 Unit Sahaja

Baru-baru ini Boon Siew Honda memperkenalkan ‘Honda EX5 Edisi 35 Tahun’ bagi meraikan model Honda EX5 yang sudah terjual sebanyak 2 juta unit dan bersempena peringatan khas ulang tahun ke-35 sejak model tersebut diperkenalkan pada tahun 1987.

Model ini hadir dalam warna ‘Extravagant Gold Metallic‘ sebagai peringatan khas dan tambahan lambang ulang tahun ke-35. Honda EX5 Edisi 35 Tahun mempamerkan gabungan imej warisan klasik dengan pandangan retro dan premium.

Setiap 2,000 unit Honda EX5 edisi khas ini masih mengekalkan enjin satu silinder 110cc yang berupaya menghasilkan 8.5hp pada 7,500rpm dan 8.62Nm pada 5,500rpm.

Bagi menjamin tahap kecekapan pembakaran enjin yang optimum dan memastikan pelepas karbon rendah, motosikal ini menggunakan Programmed Fuel Injection (PGM-Fi) sama seperti model EX5 moden lain.

Bagi yang berminat untuk mendapatkannya, harga yang ditawarkan untuk sebuah ‘Honda EX5 Edisi 35 Tahun’ ini kira-kira RM5,198 sahaja, tidak termasuk kos pendaftaran, cukai jalan dan insurans.

Boon Siew Honda juga menawarkan waranti pembuatan selama 2 tahun atau 20,000km (mana yang datang terlebih dahulu).

Jika anda mempunyai niat menjadi salah seorang daripada 2,000 pemilik Honda EX5 edisi terhad ini, bolehlah pergi ke bilik pameran dan jualan motosikal Honda yang berhampiran atau klik sahaja pautan ini untuk semak kawasan dealer terdekat dengan anda.

Baca lebih lanjut model skuter Honda ADV150 yang ditawarkan untuk pasaran Malaysia melalui pautan di bawah.

Honda ADV150 2021 Masuk Pasaran Malaysia Dengan Harga RM11,999

Honda RS150R 2020 Dilancarkan Dengan Harga Bermula Daripada RM8,199

Boon Siew Honda Lancarkan Model CBR1000RR ‘Fireblade’ SP


Honda Hasilkan Kereta Elektrik ‘Shogo’, Dapat Membantu Tenangkan Pesakit Kanak-Kanak Di Hospital

Honda merupakan salah satu syarikat automotif yang unik di dunia kerana sering kali menghasilkan pelbagai jenis teknologi yang boleh digunakan oleh pelbagai lapisan umur serta masyarakat.

Terbaharu, Honda memperkenalkan kereta elektrik bersaiz mini yang dikenali sebagai ‘Shogo’ yang dibina untuk membantu mengurangkan tekanan dan kebimbangan kanak-kanak serta ahli keluarganya sepanjang mereka tinggal di hospital.

Kereta elektrik ‘Shogo’ ini dibangunkan sendiri oleh jurutera Honda yang direka khusus untuk bergerak dengan mudah di setiap lorong hospital untuk membawa pesakit kanak-kanak.

Ia dilengkapi dengan elemen untuk menceriakan pesakit kanak-kanak semasa mereka meneruskan perjalanan untuk proses rawatan dan pemulihan. Setakat ini Honda Shogo digunakan di Hospital Children’s Health Orange Country (Hospital CHOC), salah satu rakan kongsi jangka panjang Honda.

Dalam bahasa Jepun, perkataan ‘Shogo’ membawa maksud  ‘melonjak ke masa depan’. Kereta elektrik ini dibina khas untuk membawa pesakit yang berumur di antara 4 sehingga 9 tahun dan boleh dikawal dengan mudah oleh jururawat ataupun penjaga kanak-kanak tersebut.

Pesakit kanak-kanak boleh ‘memandu’ kereta ini dengan mudah dengan menggunakan butang bergerak/berhenti yang ada pada bahagian stereng dan mampu bergerak pada kelajuan sehingga 8km/j pada satu-satu masa.

Terdapat juga tempat penyangkut beg cecair IV dan palang pemegang untuk jururawat atau penjaga menolak kenderaan secara manual sekiranya diperlukan. Kereta ini juga mempunyai ruangan ‘bonet hadapan’ untuk meletakkan permainan/barangan, tempat letak cawan, hon pelbagai jenis pilihan bunyi dan slot nombor pendaftaran kenderaan yang boleh diubah untuk memaparkan nama setiap ‘pemandu cilik’.

“Pasukan kami sangat menghargai komitmen Honda dalam membawa penyelesaian inovatif untuk menyediakan pengalaman pesakit yang luar biasa dan memberikan kegembiraan semasa pesakit menginap di hospital ini.

“Kami berasa kagum sejak dari awal apabila mula-mula melihat Shogo, dan dengan dedikasi pasukan Honda dalam bekerjasama dengan kakitangan kami untuk memastikan kenderaan yang sempurna dan selamat untuk pesakit kanak-kanak kami,” jelas Brianne Ortiz, Pengurus Jabatan Kehidupan Kanak-Kanak Cherese Mari Laulhere di CHOC

*Ikuti perkembangan dan isu semasa automotif dari dalam dan luar negara melalui laman Facebook terbaharu kami, Vocket Car Club.

Lihat lagi teknologi-teknologi yang pernah dihasilkan oleh syarikat Honda melalui pautan di bawah.

Honda Pamer Motosikal Dengan Fungsi ‘Self-Balancing’ Dan Autopilot

Iklan Genius Honda ‘Keep Up’ Buktikan Kenapa Mereka Digelar Raja Segala Pengiklanan


Honda Hasilkan Koleksi Emas Sempena Ulang Tahun Ke-50 Di Australia

Honda Motor Corporation mula membuka cawangan di Australia pada 4 April 1969 dengan penjualan produk kecil (bukan kereta) pada mulanya. Bersempena dengan ulang tahun ke-50, Honda Australia memperkenalkan koleksi khas pelbagai produk seperti automotif dan peralatan elektrik bertemakan kemasan emas.

Antara produk automotif yang diperkenalkan dengan tema emas ini ialah hot hatch Honda Civic Type R dan Honda NSX. Selain itu barisan produk superbike juga turut disertakan seperti superbike CBR1000RR Fireblade, CRF450L dan CRF50F Kids Fun.

Pastinya daripada beberapa produk yang diperkenalkan, Honda Civic Type R dan Honda NSX semestinya menjadi tumpuan. Kemasan emas membuatkan kedua-dua kenderaan ini nampak lebih eksklusif dan mewah.

Bukan itu sahaja, edisi khas 50 tahun ini juga membawakan generator EU22i dan mesin pemotong rumput HRU19 Buffalo Premium.

Kesemua kemasan warna emas ini direka oleh Vinyl Wraps & Graphics, sebuah syarikat kemasan kenderaan terkenal di Australia. Malangnya, kesemua model dalam koleksi ini adalah bukan untuk dijual dan hanya one off production sahaja. Tetapi mungkin boleh jad inspirasi untuk hias kereta Honda baharu anda nanti.


400 Orang Terkaya Dunia Hilang USD$124 Billion Minggu Ini

Harga stok pasaran saham jatuh merundum pada tahap teruk sehingga menyebabkan 400 orang terkaya di dunia kehilangan $124 Billion pada hari Isnin yang lalu. Lebih kurang 24 billionaires masing-masing hilang lebih $1 billion nilai kekayaan mereka.

4) Jeff Bezos, Amazon CEO hilang USD$2.6 billion

5) Warren Buffett, pelabur terkenal hilang USD$2.6 billion

6) Mark Zuckerberg, pengasas bersama Facebook hilang USD$1.7 billion

Menurut data Bloomberg Billionaires Index, didapati hanya 3 orang daripada 200 orang terkaya dunia menerima penambahan nilai kekayaan ekoran harga pasaran jatuh pada Isnin lalu. Mereka ialah: ahli perniagaan Arab Saudi Alwaleed Al Saud, pengasas Uniqlo Tadashi Yanai dan ahli perniagaan Czech Petr Kellner.

LIKE dan FOLLOW Vocket di Facebook serta Instagram


Honda Hasilkan ‘Mask’ Untuk Kereta, Didakwa Efektif Untuk Basmi Virus

Pada bulan Disember 2020 yang lalu, pengeluar kereta terkenal dari Jepun, Honda telah memperkenalkan sebuah penapis udara penghalang virus untuk kereta yang dipanggil ‘Kurumaku’. Ia mampu menapis 99.8% virus yang ada pada udara di dalam ruangan kabin kereta dalam masa 15 minit.

Pihak Honda menyatakan ianya memakan masa beberapa tahun untuk membangunkan penapis udara ‘Kurumaku’ ini. Tetapi kerana pandemik COVID-19 masih merebak secara meluas, pasukan Honda terpaksa mempercepat projek pembangunan penapis udara ini.

Pasukan yang membangunkan projek ini mendapat ilham dari satu penyelidikan akademik yang mendapati bahawa pepatung menggunakan anggota badan yang berbentuk ‘paku halus’ untuk membersihkan kedua-dua belah sayapnya.

“Kami mahu pemandu berasa selamat dan selesa walaupun tingkap kereta mereka ditutup dalam cuaca sejuk,” kata Takaharu Echigo yang bertanggungjawab untuk membangunkan projek penapis udara ‘Kurumaku’. Projek ini dibuat bersama-sama dengan pasukan di Kitasato Research Center for Environmental Science.

‘Kurumaku’ boleh dipasang dengan mudah pada penapis kabin (cabin filter) dan berfungsi seperti ‘topeng muka’ untuk kereta. Ia menggunakan ‘paku halus’ bersaiz mikro pada permukaannya untuk menangkap dan merosakkan virus-virus yang melalui pengaliran udara di dalam penghawa dingin.

Pihak Honda telah menguji penapis udara ini dengan menggunakan kehadiran molekul E.coli phage. Hanya memerlukan 15 minit sahaja, ‘Kurumaku’ dapat menapis 99.8% virus yang ada, dan menapis sebanyak 99.9% virus dalam tempoh 24 jam. Menurut Honda, penapis udara ini mampu berkesan kira-kira selama satu tahun.

Penapis udara ini boleh didapatkan dengan berharga sekitar USD65 atau RM262 dan ia perlu ditukar selepas 14,967km. Buat masa ini penapis udara ‘Kurumaku’ hanya boleh digunakan pada kereta Honda model N-Box 25 sahaja. Pihak Honda juga mempunyai perancangan untuk memperluaskan lagi penggunaan penapis udara ini untuk model-model Honda yang lain pada masa akan datang.

Jika penapis udara ‘Kurumaku’ dikeluarkan untuk model kereta Honda anda, adakah anda akan membelinya?

Baru-baru ini, Honda Malaysia mengumumkan yang jenama Honda telah menjadi jenama bukan nasional paling laris di Malaysia selama 6 tahun berturut-turut. Baca lebih lanjut pada pautan di bawah.

Honda Kekal Jenama Kereta Paling Laris Di Malaysia 6 Tahun Berturut-Turut

Malaysia Merekodkan 32.3 Juta Kenderaan Bermotor Pada 2020

3 Model Proton Edisi R3 Bakal Dilancarkan Tahun Ini?

10 Kejayaan Yang Berjaya Dicapai Oleh Proton Sepanjang 2020


Honda HR-V 2021 Lebih Moden Dan Agresif, Hadir Dengan Dua Pilihan Gaya

Kereta SUV bersaiz kompak dari Jepun ini memang menjadi pilihan orang Malaysia. Pada tahun 2019 sahaja, hampir 15,000 unit telah berjaya dijual oleh Honda Malaysia.

Baru-baru ini Honda Jepun telah melancarkan model generasi ke-tiga Honda HR-V atau lebih dikenali sebagai Honda Vezel di negara tersebut. Ia hadir dengan lebih daripada 5 warna pilihan mengikut kesesuaian pelanggan.

Rekaan terbaru Honda-HRV ini nampak lebih matang dan garang berbanding dua model sebelum ini. Honda telah menawarkan model terbaru ini dalam empat varian iaitu Standard G, e: HEV Z, e: HEV PLaY dan e: HEV X.

Model terbaru Honda HR-V menggunakan powertrain hibrid sahaja terdiri daripada enjin 4 silinder 1.5 liter dan sebuah motor elektrik yang mampu menghasilkan kira-kira 96hp/97Nm dan 106hp/187Nm.

Pada ruangan kabin dalam pula, pihak Honda telah membawa pembaharuan pada bahagian dashboard. Rekaan baru nampak lebih segar dan kemas berbanding generasi model sebelum ini.

Rekaan kabin dalam baru ini menekankan keselesaan kepada pemandu dan penumpang dengan menggunakan konsep HMI (Human Machine Interface). Meter dan panel audio direka sebegitu rupa supaya pemandu mudah kendalikan dan menikmati pemandangan semasa pemanduan dalam masa yang sama.

Untuk keselesaan penumpang pula, kereta ini dilengkapi dengan Panorama Roof untuk penumpang melihat pandangan yang menarik semasa dalam perjalanan. Penumpang juga boleh mengawal corong pendingin hawa yang berada di bahagian kiri dashboard  samada mahu menikmati angin dari dalam atau luar kereta.

Pihak Honda turut telah berkongsi mengenai dua pakej aksesori asli iaitu Urban Style dan Casual Style untuk model terbaru HR-V yang akan ditawarkan kepada pelanggan melalui Honda Access.

Pakej pertama yang dikenali sebagai Urban Style ini mempunyai kemasan berwarna krom pada sepanjang bahagian bumper hadapan. Pada bahagian gril hadapan pula, Honda telah menggunakan corak hexagonal-patterned mesh dengan aksen berwarna krom.

Pada bahagian belakang kereta pula ditambah dengan spoiler tailgate, skirt bumper, kemasan berwarna krom dan tip yang dipasang pada ekzos kereta.

Manakala pakej kedua pula dikenali sebagai Casual Style yang mempunyai kemasan yang sama seperti pakej pertama tetapi menggunakan warna yang berbeza iaitu coklat tembaga (cooper brown). Warna tersebut turut digunakan pada bahagian penutup cermin sisi kereta dan bumper belakang kereta.

Nampaknya Honda HR-V kali telah ‘level up’ dari segi reka bentuk dan warna yang ditawarkan. Adakah anda merancang untuk memiliki SUV kompak pilihan orang ramai ini setelah ia masuk ke pasaran Malaysia nanti?

Baca lagi artikel-artikel yang menjadi pilihan pembaca The Vocket pada minggu ini melalui pautan di bawah.

Kerap ‘Test Power’ Ekzos, Jiran Tembak Myvi Guna Pistol Angin Buatan Sendiri

Peminat Terkesima Lihat Sharifah Shahirah Selamba Pandu Lotus 311 Bernilai RM640,855 Dengan Baik

Teknologi Tesla Didakwa Mampu ‘Mengesan’ Hantu Semasa Memandu?


Honda HR-V Baharu Dilancarkan Secara Rasmi, Harga Bermula RM114,800

Setelah kelibat SUV berwarna merah ini dilihat ramai sejak beberapa minggu ini, ditambah pula dengan berita mengejutkan apabila tempoh menunggu kereta tersebut yang mengambil masa 12 bulan, akhirnya model Honda HR-V baharu telah dilancarkan hari ini.

Bagi pasaran Malaysia, ia hadir dengan empat pilihan varian dan tiga jenis enjin. Model asas ‘S’ dikuasakan dengan enjin 1.5L DOHC i-VTEC, berharga RM114,800. Untuk model pertengahan yang menggunakan enjin jenis 1.5L VTEC Turbo pula hadir dengan dua varian, E (RM129,800) dan V (RM134,800).

Untuk spesifikasi enjin hibrid pula, Honda Malaysia menawarkan varian RS e:HEV hybrid berharga RM140,800. Kesemua harga-harga yang dinyatakan tidak termasuk kos-kos lain seperti cukai dan insurans.

HR-V 2022 merupakan model pemasangan tempatan (CKD) yang bertempat di kilang Pegoh, Melaka ini menerima reka bentuk baharu yang lebih segar dan premium selari dengan rekaan SUV lain pada masa kini.

Bahagian hadapan mempunyai rekaan gril sporty, lampu signal jenis ‘LED sequential‘, lampu utama ‘Daytime Running Lamp‘ dan lampu kabus LED. Manakala bahagian belakang pula menggunakan lampu LED melintang panjang ala-ala ‘lightsaber’ yang sudah menjadi trend pada model kereta moden.

Paling menarik sekali, keempat-empat varian ini hadir dengan fungsi Honda SENSING sebagai standard. Manakala beberapa ciri-ciri lain yang ada padanya seperti butang ‘Push-Start‘, paparan skrin sentuh 8-inci 2-DIN menyokong Apple CarPlay dan Android Auto, kamera undur, empat sensor belakang dan tayar ganti bersaiz penuh. Perbandingan spesifikasi penuh anda boleh rujuk di sini.

Honda HR-V 2022 mempunyai lima pilihan warna; putih (Platinum White Pearl), perak (Lunar Silver Metallic), hitam (Ruse Black Metallic), termasuklah dua warna baharu iaitu merah (Ignite Red Metallic) dan kelabu (Meteoroid Gray Metallic).

Semasa pelancaran tadi juga, Honda Malaysia memaklumkan bahawa pihaknya telah menerima lebih 20,000 tempahan awal dan penghantaran akan dibuat dari semasa ke semasa.

Ini kerana tempoh menunggu seperti dilaporkan sebelum ini mengambil masa sehingga 12 bulan selepas orang ramai tidak mahu melepaskan peluang untuk mendapatkan pengecualian cukai jualan yang berakhir pada 30 Jun lalu.

Bagi yang berminat untuk dapatkan Honda HR-V serba baharu ini, bolehlah singgah ke pusat pengedar sah yang berhampiran anda lebih mudah dengan merujuk pautan ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Honda Malaysia ada mengeluar ‘memo dalaman’ buat para pengedar bahawa tempoh menunggu model HR-V baharu ini boleh mencecah sehingga lebih 12 bulan. Baca lebih lanjut melalui pautan di bawah.

Tempoh Menunggu Honda HR-V Baharu Didakwa Lebih 12 Bulan

Honda City Hatchback Dilancarkan Untuk Pasaran Malaysia, Harga Rasmi Bermula RM75,670

Bakal Dilancarkan Minggu Hadapan, Honda Tidak Sengaja ‘Leaked’ Gambar Civic Type R Baharu


Honda Jazz Dengan Enjin 1.0 Turbo Bakal Diperkenalkan Pada Tahun Hadapan

Honda Jazz nampaknya bakal mengumumkan model generasi keempat mereka menggantikan model sedia ada pada Pameran Tokyo Motorshow 2019. Menariknya model terbaharu ini bakal disertakan dengan enjin 1.0 liter turbo yang menjanjikan kuasa yang lebih hebat berbanding model sebelum ini.

Untuk makluman, Honda sememangnya mempunyai enjin dengan kapasiti 1.0 liter turbo. Malah, enjin ini telahpun digunakan pada model Civic untuk pasaran Eropah dan China. Meskipun begitu, enjin ini tidak digunapakai pada Honda Jazz bagi pasaran jepun.

Enjin turbo kecil itu mampu menjana kuasa mencecah 129PS dan tork 200Nm dimana ia antara yang berkuasa berbanding enjin yang lain. Model ini dijangka akan jadi varian premium sepertimana 1.5 TCP bagi Civic dan HR-V.

Dari segi rekaan, generasi terbaru ini bakal tampil dengan rekaan yang lebih moden dan bold. Tonton rekaan awal Honda Jazz generasi keempat dibawah. Adakah rekaan terbaru ini mampu menandingi rekaan sedia ada?


Honda Kembali Hangatkan Pasaran Dengan Melancarkan HR-V Sport Hybrid i-DCD

Jika sebelum ini, Honda Malaysia telah menawarkan model Jazz Hybrid dan City Hybrid dengan teknologi i-DCD, kini Honda Malaysia kembali menghangatkan pasaran dengan melancarkan model terbaru iaitu Honda HR-V Sport Hybrid i-DCD.

Seperti yang kita sedia maklum, Honda Malaysia telah menjadi perintis yang membawa teknologi hibrid ke Malaysia sejak tahun 2004 lagi dan telah menjadi pengeluar kenderaan pertama yang menghasilkan model hybrid dalam negara.

Pelancaran model baru ini juga telah menjadikan Malaysia satu-satunya negara yang menawarkan sistem hybrid pintar Dual-Clutch drive (i-DCD) pada sebuah SUV selain untuk pasaran Jepun.

HR-V Sport Hybrid i-DCD ini mempunyai kuasa enjin 1.5L DOHC i-VTEC dengan gabungan kotak gear klac berkembar 7 kelajuan dan Intergrated High Power Motor yang dibantu oleh bateri lithium-ion di mana ianya mampu menawarkan kuasa seperti enjin bersesaran 2.0 liter serta sistem yang ada pada model ini juga dapat membolehkan kenderaan itu menggunakan tenaga elektrik sepenuhnya dalam Mode EV.

Selain model hibrid, Honda Malaysia turut memperkenalkan varian RS. Ini merupakan kali pertama model RS dilancarkan di Malaysia. Setakat ini, lebih 4,600 unit HR-V baharu sudah ditempah.

Apa yang menariknya disini, model pertama HR-V RS yang dilancarkan di Malaysia ini dilengkapi sistem Variable Gear Ratio (GVR) yang menawarkan pemanduan lebih sporty dengan janaan enjin 1.8L SOHC i-VTEC yang turut dipadankan dengan kotak gear CVT.

HR-V RS ini mempunyai beberapa ciri-ciri yang menarik seperti kamera under multi sudut, tempat duduk kuasa (V& RS), tempar duduk dibalut kulit (V & RS), Honda LaneWatch (V & RS), Cruise Control dan Paddle Shift.

Model pertama HR-V RS ini mempunyai sasaran pelanggan yang mahukan sebuah SUV yang kelihatan lebih sporty kerana varian RS ini didatangkan dengan rim aloi dua tona bersaiz 18 inci, gril hadapan baharu serta bampar hadapan dan belakang yang berwarna hitam yang sangat sesuai untuk pelanggan yang ingin memakai kenderaan yang kelihatan sporty.

SUV itu didatangkan dalam lima pilihan warna iaitu merah , kelabu, perak, hitam dan putih. Anda juga boleh mendapatkan tiga pakej aksesori iaitu Modulo pada harga RM5,737 Urban Package pada harga RM1,716 serta Utility Package dengan harga RM902.

Kedua-dua model terbaru yang dilancarkan oleh Honda Malaysia ini boleh didapatkan dengan kadar harga sebanyak RM120 ribu untuk model Honda HR-V Sport Hybrid i-DCD manakala RM124,800 untuk model HR-V RS.


Honda Lancar Legend Hybrid EX, Lengkap Dengan Sistem ‘Auto-Pilot’ Tahap 3

Baru-baru ini Honda Jepun telah melancarkan sebuah kereta model sedan mewah yang dikenali sebagai Honda Legend. Ia hanya ditawarkan dalam varian Hybrid EX dengan menggunakan enjin petrol 3.5 liter V6 dan sistem sistem pacuan semua roda Sport Hybrid-All Wheel Drive (SH-AWD).

Apa yang menarik mengenai kereta ini ialah ia dilengkapi dengan sistem Honda Sensing Elite yang mempunyai ciri bantu-pandu elektronik Tahap 3. Ia bermaksud kereta Honda Legend mempunyai pelbagai fungsi untuk mampu bergerak dan dikawal dengan sendirinya dalam keadaan tertentu.

Kereta ini dapat mempunyai fungsi bantu-pandu untuk meredah kesesakan lalu lintas dengan sendirinya dan pemandu bebas melepaskan stereng kereta dan dapat melakukan perkara lain sementara menunggu kesesakan lalu lintas reda.

Sekaligus ia dapat membantu pemandu dari hilang kawalan akibat kelesuan dan stress menghadapi kesesakan lalu lintas dalam jangka masa yang lama.

Honda Sensing Elite ini juga mempunyai fungsi bantu-pandu di lebuh raya. Ia berfungsi bilamana data peta mencukupi yang digunakan sistem bersama dengan data GPS dan sensor onboard posisi kenderaan.

Pada masa yang sama, sistem ini dapat mengesan keadaan pemandu dengan menggunakan kamera pemantau yang dipasang di dalam kenderaan.

Kereta ini juga mampu menukar lorong sendirinya bila terdapat kenderaan bergerak perlahan di hadapan. Sistem ini akan memberitahu pemandu terlebih dahulu dan barulah kereta menukar lorong dengan sendirinya.

Walaupun pemandu dapat mengendalikan kereta ini dengan lebih mudah semasa mengaktifkan mana-mana fungsi bantu-pandu, pemandu perlu sentiasa siap sedia untuk mengawal semula kenderaan bila-bila masa.

Sekiranya pemandu tidak bertindak balas terhadap arahan untuk mengambil kawalan semula, sistem ini dirancang untuk membawa kenderaan ke tempat yang selamat untuk berhenti. Ia juga akan menyalakan lampu bahaya (hazard light) dan membunyikan hon pada masa ini untuk memberi amaran kepada pemandu lain.

Walaupun pengeluar kenderaan lain telah menunjukkan kenderaan dengan sistem bantu-pandu Tahap 3, Honda merupakan jenama pertama menjual kenderaan lengkap dengan sistem ini yang telah pun diperakui oleh Kementerian Tanah, Infrastruktur, Pengangkutan dan Pelancongan Jepun (MLIT).

Model ini bakal dijual pada harga 11,000,000 yen (+-RM416,000)di Jepun. Apa pandangan anda mengenai teknologi baru yang digunakan oleh Honda ini? Adakah anda sendiri lebih selesa mengawal kenderaan ataupun kereta dikawal menggunakan sistem bantu-pandu sendiri? Kongsikan pendapat anda bersama kami.

Pada bulan lalu Honda telah melancarkan model baru Honda HR-V dengan dua gaya pilihan.

Honda HR-V 2021 Lebih Moden Dan Agresif, Hadir Dengan Dua Pilihan Gaya

Honda Hasilkan ‘Mask’ Untuk Kereta, Didakwa Efektif Untuk Basmi Virus

Honda Kekal Jenama Kereta Paling Laris Di Malaysia 6 Tahun Berturut-Turut


Honda Lancarkan Kembali Model ‘NSX’ Serba Baru

Honda pun turut tidak mahu ketinggalan dengan syarikat kereta yang lain dalam menghasilkan model supercar jenama mereka sendiri. Honda menambah baik model keluaran mereka tahun 1990, NSX dengan enjin dan design serba baru yang hebat ini.

Honda NSX ini akan memasuki pasaran Eropah dahulu hujung tahun ini. Antara teknologi baru yang terdapat dalam kereta ini adalah touchscreen 7 inci, stereng pelbagai fungsi, Apple CarPlay, sistem bunyi terbaik dan banyak lagi. Paling menarik adalah enjin 3.5L Hybrid V6 twin turbo kereta ini yang dapat menghasilkan 573hp dan top speed 308km/j. Power!

Kereta ini dijangka dijual pada harga USD156,000 (lebih kurang RM621 ribu). Lihat perincian kereta ini dalam gambar yang dikongsi oleh Honda di bawah. Sexy beast !


Honda Malaysia Turunkan Harga Kereta Sehingga RM9,502.47

Berjaya menjadi antara syarikat automotif luar negara pilihan pengguna di Malaysia, berita penurunan harga kereta daripada Honda Malaysia ini pastinya menggembirakan ramai.

Bersempena dengan Pelan Jana Semula Ekonomi Negara (PENJANA), cukai jualan bagi model CKD sedia dimansuhkan sebanyak 100% manakala model CBU akan menerima pemansuhan cukai jualan sebanyak 50% bermula 15 Jun sehingga 31 Disember 2020 ini.

Berdasarkan pelan yang dijalankan, Honda Malaysia dilihat telah menurunkan sejumlah besar harga kereta mereka khususnya model CKD yang terdiri daripada Jazz, BR-V, City, HR-V, Civic, CR-V dan Accord yang turun sebanyak RM2,788.46 hingga RM8,545.63.

Selain itu, model CBU yang ditawarkan Honda Malaysia iaitu Honda Odyssey menerima penurunan tertinggi sebanyak RM9,502.47.

Berdasarkan penjimatan dan pengecualian cukai yang ditawarkan, Honda Malaysia berharap dapat menerima lebih ramai pelanggan pasca COVID-19 ini yang secara tidak langsung dapat kembali merancakkan ekonomi negara.

Siapa sangka, Honda Civic standard ini telah menjadi buruan serta berjaya dijual dengan harga RM213,525. Klik pautan di bawah untuk mengetahui dengan lebih lanjut.

Dianggap ‘Rare’, Honda Civic Ini Telah Dijual Dengan Harga RM213,525

Honda Bakal Hentikan Penjualan City Dan Civic Di Jepun Tidak Lama Lagi


Honda Malaysia Umum Peningkatan Harga Model City, Jazz Dan CRV Sehingga RM12,700

Mulai dibincangkan dan menjadi teka teki di kalangan pengguna mengenai harga kereta model CKD, nampaknya Honda Malaysia baru-baru ini telah mengumumkan harga baharu bagi model City, Jazz dan CRV.

Pengumuman yang dibuat ternyata agak mengejutkan orang ramai dimana ketiga-tiga model ini bakal menerima peningkatan harga sebanyak 5.3% sehingga 9.25% berkuatkuasa 21 Februari 2020. Berikut merupakan senarai peningkatan harga bagi Honda City, Jazz dan CRV.

Menurut Honda Malaysia, peningkatan harga ini terpaksa dibuat selepas kos untuk menghasilkan kereta secara CKD meningkat. Walau bagaimanapun senarai model yang diumumkan tidak memberi kesan kepada model hybrid merangkumi Jazz dan City Hybrid.

Peningkatan harga daripada Honda Malaysia ini sekaligus memberi bayangan model-model lain bakal turut menerima peningkatan harga merangkumi model Honda BR-V, Civic dan Accord. Kami kongsikan kepada anda senarai perubahan harga model keluaran Honda Malaysia dengan lebih lanjut.

Kami kongsikan kepada dua model keluaran Honda iaitu Accord dan City yang bakal dilancarkan Honda Malaysia tidak lama lagi.

Honda Accord 2020 Dengan Enjin 1.5L VTEC Turbo Sedia Dibuka Untuk Tempahan

Honda City 2020 Dilancarkan Di Thailand Dengan Enjin 1.0 Liter Turbo


Honda ‘Monkey’ Generasi Terbaru Bakal Memasuki Pasaran Malaysia

Honda Malaysia mendedahkan bahawa model generasi terbaru mereka iaitu Monkey bakal menbuat penampilan di pasaran Malaysia.

Motor ini masih mengekalkan elemen rekaan yang sama seperti Monkey 50cc asal seperti saiz yang kecil, lampu bulat di hadapan, ekzos yang sporty serta pemegang yang tinggi. Honda Monkey baru ini diterapkan dengan barangan moden seperti lampu LED, rim aloi 12 inci, meter digital LCD, fork USD di hadapan dan brek cakera depan dan belakang.

Honda Malaysia turut menetapkan harga jualan untuk sebuah motorsikal dengan harga RM13,999 tidak termasuk insuran. Selain itu, mereka juga turut menawarkan tiga pilihan warna iaitu kuning, biru dan merah. Pembelian motorsikal ini didatangkan dengan jaminan dua tahun atau 20,000 km.


Lebih 4000 Orang Beratur Untuk Beli Koleksi Edisi Khas Louis Vuitton Ini

Hebat betul penangan jenama Louis Vuitton untuk koleksi kolaborasi ini. Bagi koleksi edisi khas Louis Vuitton dengan jenama streetwear legend Jepun, Fragment Design telah menarik tumpuan lebih 4,000 peminat fesyen di Jepun untuk mendapatkan barangan dari koleksi berkenaan. Ada di antara mereka datang dari luar negara semata-mata untuk membeli barangan dari koleksi kolaborasi ini.

#Repost @fashionsnapcom with @repostapp ・・・ 4000 people lined up for #louisvuittonxfragment 今日、伊勢丹新宿に「ルイ・ヴィトン × フラグメントデザイン」の限定ストアがオープン。約4000人が並びました #藤原ヒロシ #fragmentdesign #hiroshifujiwara #isetan #kimjones #louisvuitton

A video posted by fujiwarahiroshi (@fujiwarahiroshi) on Jul 5, 2016 at 7:57pm PDT

Kerjasama antara pereka fesyen Kim Jones (LV) dan Hiroshi Fujiwara (Fragment) ini ternyata berjaya walaupun rekaan beg kolaborasi tersangat minimalist. Tetapi logo Fragment pada koleksi ini yang membuatkan koleksi ini menjadi rebutan ramai. Tetapi ini cuma pop-up store koleksi ini sahaja. Koleksi penuh jenama ini akan dijual di Isetan Shinjuku di satu tarikh yang akan diberitahu kelak.

Minimalist tetapi tetap seksi koleksi edisi khas Fragment X Louis Vuitton ini. Sebelum terlupa, koleksi LV ini adalah koleksi untuk lelaki. Dan kebanyakkan yang beratur ini semestinya resellers. Mereka beli untuk jual kembali dengan harga yang lebih tinggi. Lihat sebahagian dari koleksi ini di bawah.

Isetan
3-14-1 Isetan Shinjuku Men’s Building
Shinjuku-ku, Tokyo


Honda RS150R 2020 Dilancarkan Dengan Harga Bermula Daripada RM8,199

Mulai diumumkan sebagai ura-ura pada pertengahan tahun lalu, nampaknya Boon Siew Honda telah memilih untuk melancarkan model terbaru Honda RS150R secara rasmi dengan beberapa pembaharuan terbaru pada hari ini.

Dari segi rekaan, Honda RS150R 2020 ini tampil dengan fender belakang yang direka semula serta lampu brek yang tampak lebih runcing.

Gaya sporty pada model ini masih lagi dikekalkan dengan penawaran empat warna pilihan iaitu hitam, biru, edisi Repsol serta warna ikonik Trico daripada Honda. Honda RS150R versi ini juga nampaknya turut hadir dengan panel meter LCD digital yang memaparkan informasi yang lebih terang buat para penunggang.

Difahamkan tidak ada pembaharuan ditawarkan pada enjin dengan pengekalan enjin 149.22cc empat injap DOHC yang menghasilkan 15 kuasa kuda.

Honda RS150R sedia ditawarkan tanpa insurans dengan harga bermula daripada RM8,199 manakala model edisi Repsol ditawarkan dengan harga RM8,499. Pihak Boon Siew turut menawarkan waranti selama dua tahun atau jarak 20,000 km yang mana terdahulu buat para pembeli.

Nampaknya Yamaha Y15ZR V2 sudah mempunyai pencabar terdekat selepas Honda melancarkan model versi terbaru mereka ini.

Hangat beberapa bulan sebelum ini apabila PDRM sedia memantau kebanjiran Yamaha Y15ZR dengan modifikasi melampau. Turut dikongsikan cadangan aktivis keselamatan jalan raya yang mahu motosikal bawah 250cc diharamkan.

PDRM Pantau Kebanjiran Ysuku Dengan Modifikasi Melampau

Aktivis Keselamatan Jalan Raya Cadang Haramkan Motosikal Bawah 250cc


Honda Secara Rasmi Tamatkan Pengeluaran Model Jazz Di Malaysia

Kereta Honda Jazz antara salah sebuah model turut digemari oleh anak-anak muda yang sukakan kenderaan berprestasi baik dalam bentuk saiz kompak jenama dari negara matahari terbit tersebut.

Terbaharu, warganet ‘bersedih’ apabila tular dua keping gambar menunjukkan sekumpulan pekerja mengambil kesempatan bergambar dengan unit terakhir model Honda Jazz yang dibuat di kilang yang terletak di Pegoh, Melaka.

Menurut portal Paultan.org, sumber dalam pihak syarikat Honda telah lama memberikan ‘petunjuk’ bahawa model Jazz generasi keempat tidak lagi ditawarkan di Asia Tenggara kecuali Singapura.

Tambah portal itu lagi, model City Hatchback dijangka bakal mengambil alih pasaran Jazz di negara ini. Namun pihak Honda Malaysia masih belum lagi memberi gambaran bilakah mereka bakal membawa masuk model tersebut ke negara ini.

Pemilik Honda Jazz bolehlah berbangga dengan kereta masing-masing kerana mulai saat ini model tersebut sudah pun masuk ke dalam kategori salah satu kereta ‘rare’ di Malaysia.

Sementara di Thailand pula sudah mula menjual Honda Civic 2022 atau lebih dikenali sebagai Honda Civic FE. Baca lebih lanjut melalui pautan di bawah.

Thailand Lancarkan ‘Honda Civic FE’, Harga Bermula Daripada RM122,100

Honda Lancar Legend Hybrid EX, Lengkap Dengan Sistem ‘Auto-Pilot’ Tahap 3


Honda Pamer Motosikal Dengan Fungsi ‘Self-Balancing’ Dan Autopilot

Jika anda merasakan motosikal tidak boleh memandu sendiri, Honda mahu membuktikan ianya possible. Untuk Consumer Electronics Show(CES), Honda memperkenalkan motosikal terbaru mereka yang akan dipasarkan di masa akan datang di mana motosikal itu nanti akan dilengkapi dengan fungsi Self-balancing dan auto-pilot; pendekatan yang hebat untuk motosikal.

Sebelum ini, fungsi autopilot boleh didapati pada kereta Tesla. Tetapi untuk motosikal, Honda mungkin yang pertama memasukkan fungsi ini pada motosikal. Lepas ini bolehlah reply komen Instagram sambil menunggang motosikal.

Teknologi motosikal ini juga banyak diambil dari robot ASIMO, robot ciptaan Honda yang boleh berinteraksi dengan anda dan turut boleh berjalan dan berdiri seperti manusia. Melalui video yang dikeluarkan Honda di YouTube, motosikal ini juga boleh ‘ikut belakang’ anda jika anda mahu.

Motosikal ini masih dalam peringkat awal dan tidak mungkin akan berada di pasaran dalam masa terdekat. Tetapi jika ia dipasarkan kelak, pasti harganya sangat tinggi. Anda boleh tonton video motosikal konsep ini dahulu di bawah.


Honda ‘Terbayar’ Bonus Lebih, Para Pekerja Dituntut Pulangkan Semula Wang Diterima Atau Gaji Ditolak

Pada awal bulan ini Honda telah menghantar satu memo kepada beberapa ratus pekerjanya mengenai ‘tuntutan pemulangan semula bonus’ dalam masa 9 hari selepas tidak sengaja jumlah bonus terlebih daripada sepatutnya diberikan pada awal September.

Menurut laporan Fortune, Honda Marysville yang terletak di Ohio itu memberikan dua cadangan kepada pekerja-perkerja yang terbabit — sama ada memulangkan semula jumlah ‘wang bonus terlebih’ itu, bagi yang pekerja yang tidak memberikan sebarang respon, wang berkenaan akan ditolak pada slip gaji bulan akan datang.

Portal NBC4 telah menghubungi Honda dan syarikat itu mengesahkan bahawa ia meminta pekerja membayar balik beberapa bonus mereka dan mendakwa bahawa ia wajar di sisi undang-undang, tetapi syarikat tersebut enggan mendedahkan berapa banyak bonus dan berapa banyak ia meminta pekerja membayar balik.

“Awal bulan ini Honda menyediakan bayaran bonus kepada para pekerja, yang sebahagian daripada mereka menerima lebihan bayaran.

“Isu berkaitan pampasan adalah perkara sensitif dan kami sedang berusaha dengan pantas mengenai perkara ini untuk meminimumkan sebarang potensi kesan negatif. Memandangkan ini adalah isu kakitangan, kami tidak mempunyai maklumat lanjut untuk dikongsikan berkaitan perkara ini,” kata syarikat itu dalam satu kenyataan.

Isteri kepada seorang pekerja dilaporkan berkata suaminya diminta memulangkan hampir 10% bonus. Bercakap kepada NBC4 dengan syarat tidak mahu namanya disiarkan, dia berkata bahawa jumlah pulangan itu agak besar.

“Anda tahu, jumlah wang itu sangat banyak buat kami. Boleh digunakan untuk perbelanjaan ‘duit pasar’ kami selama 2-3 tiga minggu.”

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Honda Turunkan Harga Semua Model Sempena Kadar Sifar GST

Honda Malaysia Sdn. Bhd. bakal mengurangkan harga jualan untuk semua model selepas perlaksanaan sifar cukai barang dan perkhidmatan (GST) bermula 1 Jun nanti.

Bersempena dengan perlaksanaan GST sifar bulan hadapan, pelanggan boleh menikmati kadar harga yang lebih murah sebelum cukai jualan dan perkhidmatan (SST) diperkenalkan semula. Selain itu pelanggan yang membeli model Honda tertentu bakal menerima ganjaran terhad.

Pengarah Urusan dan Ketua Pegawai Eksekutif, Toichi Ishiyama memberitahu bahawa harga model pemasangan tempatan (CKD) seperti City, City Hybrid, Jazz, Jazz Hybrid, BR-V, CR-V dan Accord akan dikurangkan antara RM4,088 hingga RM9,573 sebuah manakala untuk model kenderaan diimport sepenuhnya seperti Odyssey akan dikurangkan dengan RM14,362 dan Civic Type R RM18,072 sebuah.

Selain itu, alat ganti dan servis juga tidak akan dikenakan GST bermula 1 Jun nanti. Mungkin ramai yang akan berkereta baharu menjelang Hari Raya Aidilfitri nanti.


Honda Bakal Lancarkan ‘Urban EV’, Kereta Elektrik Dengan Gaya Retro

Disaat hampir kesemua pengeluar syarikat automotif berlumba-lumba untuk mengeluarkan kereta elektrik, Honda nampaknya turut mengikuti trend yang sama. Namun apa yang menarik perhatian ramai adalah idea Honda untuk menggabungkan teknologi baru ini bersama rekaan retro.

Mengambil inspirasi daripada rekaan Honda Civic generasi pertama, Honda Urban EV turut disertakan dengan lampu LED dibahagian depan dan belakang. Model ini disasarkan buat mereka yang mahu mendapatkan kenderaan dengan penawaran kos yang efisien. Dari segi sasaran penjualan, model ini diharapkan bakal memberi saingan kepada Nissan Leaf.

Mengulas mengenai masa depan Honda, syarikat ini dikatakan turut berminat untuk membawakan konsep yang sama buat kereta sukan dengan teknologi elektrik pada masa akan datang. Adakah kita akan melihat kereta elektrik dengan rekaan Honda NSX?

Honda Urban EV kemungkinan besar tidak akan ditawarkan di Malaysia pada masa terdekat ini memandangkan kereta ini disasarkan buat pasaran Amerika Syarikat terlebih dahulu.

Model ini bakal mula dijual buat para pengguna seawal 2019 ini. Sejujurnya, kami sangat sukakan dengan konsep yang dibawakan Honda pada kali ini. Sangat cool dan kreatif!


Honestbee Menghentikan Operasi Secara Sementara Bermula 22 Julai

Sekiranya anda kerap menggunakan servis daripada Honestbee, ini mungkin berita yang kurang baik buat anda dimana servis yang berasal dari Singapura ini bakal menghentikan operasi mereka sementara bermula 22 Julai ini.

Keputusan ini dibuat selepas syarikat ini dikatakan mempunyai masalah kewangan sekaligus mendesak syarikat ini untuk menghentikan operasi di beberapa kawasan dimana Malaysia antara yang terlibat. Langkah yang dibuat ini dilihat sebagai strategi untuk menstruktur semula kewangan syarikat ini.

Meskipun digantung sementara, pejabat serta pekerja Honestbee masih lagi beroperasi seperti biasa di Malaysia. Walau bagaimanapun, buat mereka yang menggunakan menjalankan servis penghantaran makanan dibawah Honestbee, syarikat ini turut mencadangkan untuk bersedia menggunakan platform daripada syarikat lain.

Untuk pengetahuan, Honestbee mula memasuki Malaysia pada tahun 2017 memfokuskan kepada penawaran servis sekitar Lembah Klang sebelum mula ditawarkan di Pulau Pinang dan Johor Bahru.


Bimbang ‘Periuk Nasi’ Disekat, Hong Jin Young Akui Takut Mengaku Plagiat Tesis

Bintang terkenal Korea Selatan, Hong Jin Young baru-baru ini telah tampil memohon maaf menerusi satu kenyataan di laman Instagramnya kerana didapati bersalah dengan memplagiat kajian tesis sarjananya.

Kenyataan tersebut dipercayai telah dimuat naik oleh penyanyi tersebut pada 18 Disember yang lepas, di mana beliau mengaku atas kesalahan beliau dan sedia untuk menerima apa jua keputusan dari pihak penghakiman universiti.

A post shared by hongjinyoung 홍진영 (@sambahong)

Perkara tersebut menjadi bualan ramai pihak apabila penyanyi tersebut mengaku bahawa beliau berasa takut untuk tampil dan beritahu perkara yang sebenar kerana risau beliau tidak dapat lagi membuat persembahan selepas mengaku bersalah.

Perbicaraan dan keputusan terhadap kes plagiat tesis Hong Jin akan ditentukan di dalam mesyuarat yang akan dilangsungkan pada hari ini, 23 Disember 2020.

Sekiranya beliau terbukti bersalah, kelulusan ijazah sarjana dan doktor falsafahnya (PhD) difahamkan akan ditarik serta-merta.

Terdahulu, difahamkan ahli kumpulan SWAN tersebut telah menafikan tuduhan yang dilemparkan terhadap dirinya apabila pihak universiti bersikap ragu-ragu ke atas penulisan kajiannya itu.

Walaupun begitu, hasil karya beliau telah disemak semula di salah satu laman web yang dapat mengesan plagiat iaitu Copy Killer dan hasil semakan mendapati terdapat sebanyak 74 peratus penulisan penyanyi tersebut dikesan memplagiat.

Baca juga perkongsian kami yang berjaya ‘trending’ pada minggu ini pada pautan di bawah.

Dipuji Snoop Dogg, Kedai Makan Di Pulau Pinang Raih Perhatian Dunia

16 Rider FoodPanda Kena ‘Prank’, Tempahan Sampai Di Alamat Yang Sama

Didakwa Mempersendakan Sejarah, Drama Mr.Queen Buat Netizen Korea Selatan Berang